Otkaz smeštaja gosta - Rent me Easy\nOtkaz smeštaja gosta:\nOpravdani razlog otkaza rezervacije od strene gosta:\nProblemi sa smeštajem a koji ispunjavaju uslove povratka novca dele se u 3 kategorije:\nDomaćin gostu nije osigurao razumnu mogućnost pristupa smještaju.\nRezervisani smještaj se materijalno razlikuje od oglasa (npr. broj spavaćih soba, posebna oprema ili lokacija).\nSmještaj nije čist, siguran ili se u njemu nalazi životinja o kojoj gost nije bio obaviješten prije rezerviranja.\nPodnošenje zahteva za vraćanje novca\nMorate nam se obratiti u roku od 24 sata od dolaska u smještaj kako bismo registrovali problem i odgodili isplatu novca domaćinu. U sklopu zahteva obavezo priložite fotografije i druge dokaze koji potkrepljuju vaše tvrdnje.\nOdgovarajte na naše zahteve za dodatne informacije i pozive na saradnju.\nNe smete biti direktno ili indirektno odgovorni za nastanak problema.\nMorate uložiti razuman napor da u saradnji i sa domaćinom pokušate ukloniti problem, što uključuje i obaveštavanje domaćina o postojanju problema, pre podnošenja zahteva, a putem našeg sajta RentMeEasy. Ovo ćemo proveriti u vašoj komunikaciji s domaćinom koju ste obavezni da vršite preko našeg sajta.\nNeopravdani razglog otkaza rezervacije od strane gosta:\nRazlozi koji nisu usko povezani sa samim smeštajem: nezadovoljstvo turističkim mestom, higijena turističkog mesta, vremenske prilike u najavi za taj period ili u tom periodu boravka u smeštaju, kvalitet morske vode, kvalitet plaže, neslaganje sa komšilukom, nemogućnost parkiranja, gužva, bolest nekog od gostiju………. Ovi i svi oni koji nisu navedeni kao opravdani razlozi, smatraju se neopravdanim i ne podležu povraćaju uplaćene rezervacije.\nAko Gost prosto reši da odustane od putovanja bez ikakvih razloga i o tome obavesti domaćina a posredstvom RentMeEasy, povraćaj rezervacije će biti izvršen na osnovu datuma pismenog otkaza smeštaja, što direktno predstavlja osnov za obračun naknade koja pripada domaćinu i RentMeEasy, a izraženo je procentualno po skali otkaza u odnosu na ukupnu cenu putovanja:\n-Ako se putovanje otkaže do 30 dana pre početka smeštaja, nadoknada se prosleđuje na račun domaćina i to u visini od 30 % i 5% ostaje na računu RentMeEasy.\n-Ako se putovanje otkaže do 20 dana pre početka smeštaja, nadoknada se prosleđuje na račun domaćina i to u visini od 40 % i 6% ostaje na računu RentMeEasy.\n-Ako se putovanje otkaže do 10 dana pre početka smeštaja, nadoknada se prosleđuje na račun domaćina i to u visini od 50 % i 8% ostaje na računu RentMeEasy.\n-Ako se putovanje otkaže do 5 dana pre početka smeštaja, nadoknada se prosleđuje na račun domaćina i to u visini od 60 % i 9% ostaje na računu RentMeEasy.\nU slučaju bolesti, nesrećnog ili smrtnog slučaja u bližoj porodici i da je do 5 dana pre početka korišćenja smeštaja, uz dokumentovano opravdanje upućeno elektronski domaćinu a posredstvom RentMeEasy, biće vraćeno gostu, a uz prethodnu saglasnost domaćina.


Pripadnici SIPA uhapsili muškarca po međunarodnoj poternici zbog ubistva\nPripadnici Agencije za istrage i zaštitu BiH jutros su u Špionici kod Srebrenika uhapsili jednu osobu za kojom je bila raspisana međunarodna poternica zbog ubistva, potvrđeno je iz Sipe.\nOsoba je uhapšena prema nalogu Okružnog suda u Bijeljini, a na osnovu međunarodne poternice koja je izdata za krivično delo ubistvo – rekli su iz Sipe.\nNakon kriminalističke obrade, uhapšena osoba će biti predata nadležnom sudu, prenosi Srpskainfo.\nFederalni mediji prenose da je uhapšen Behudin Husić, jedan od osumnjičenih za ubistvo četvoro srpskih civila na području Srebrenice 1996. godine.\nOsim Husića, u ovom procesu su i Ahmo Harbaš i Nedžad Hasić.\nHAPŠENJE U BANJALUCI Muškarac priveden po poternici zbog krađe vozila\nHrvatska za njim raspisala međunarodnu crvenu poternicu: U Mostaru uhapšen Vinko Martinović


3 načina kako da podstaknete radnike da se založe za svrhu brenda\nPoslodavci sada očekuju od menadžera da govore o pitanjima kao što su korporativno državljanstvo i društvena jednakost. Predstavljamo vam načine kako komunikatori mogu da pomognu da se ta očekivanja i prevaziđu i kako mogu da podstaknu svoje kolege. Uhvatite priliku za pričanje priče. „Nemojte biti samo glasogovornik, budite lider“, kaže Katarina Čeng iz kompanije Expedia. Kako dodaje, komunikatori sada imaju šansu da od sveta naprave bolje mesto, jer umeju da oblikuju priče na značajan i emotivan način. Bez toga, ne možete inspirisati i podstaći ljude da se uključe – a to važi i za zaposlene. Birajte pitanja koja su bliska vašoj kompaniji. Umesto da jurite i reagujete na svaki problem koji se pojavi u svetu, odaberite one koji se uklapaju u svrhu vaše kompanije. Ohrabrite i inspirišite radnike. Radnici moraju da se strastveno posvete programima društvenog uticaja da bi oni bili uspešni. „Ako ne možete da inspirišete sopstvene radnike, nećete biti preterano uspešni pri deljenju svoje priče izvan organizacije“, kaže ona i dodaje da radnicima treba jedan ključni sastojak da bi se to desilo – poverenje.\nZašto angažman mora biti glavni prioritet za planiranje događaja 2022. godine?\nDogađaji se najverovatnije neće vratiti onome što su bili pre pandemije koronavirusa. Prema novom istraživanju virtualne/hibridne platforme Hubilo, 69 posto anketiranih se slažu da je snažna hibridna platforma za događaje neophodna da bi oni imali finansijski uspeh. Prema tom istraživanju, „virtuelne i hibridne platforme ostaće nezamenljivi deo organizacije događaja u budućnosti“. Organizatori događaja širom SAD prepoznaju ovu novu stvarnost, izmenjenu pandemijom, te skoro 70 odsto anketiranih kažu da će zbog pandemije i varijanti virusa morati neke događaje uživo ili hibridne događaje da prevedu sasvim na virtuelne platforme tokom sledeće godine. Čak 69 posto anketiranih smatra da je investiranje u tehnologiju za hibridno organizovanje događaja put u budućnost. Najveći izazov za uspešno organizovanje virtuelnog ili hibridnog događaja je kako održati angažman učesnika, tvrdi 57 posto anketiranih. Anketa je takođe pokazala da su organizatori događaja uspešniji u ovom novom okruženju kada se fokusiraju prevashodno na angažman. Kako tvrdi direktor platforme Hubilo, oni kao platforma daju prednost pružanju alata za poboljšanje angažmana koji pomažu korisnicima da stvore jedinstveno iskustvo.\nPinterest najavio „Pinterest TV“, lajvstrim seriju za kupovinu\nPinterest želi da iskoristi trend lajvstrim prodaje, koji je postao neverovatno popularan u Kini, uz pomoć sopstvene serije kupovnih događaja predstavljenih uživo kroz novu inicijativu po imenu „Pinterest TV“. Kako je Pinterest objasnio, „Pinterest TV“ je serija originalnih epizoda u kojima se uživo pojavljuju kreatori na Pinterest-u. Epizode će se puštati svakog dana i biće snimane i dostupne pinerima, koji mogu da ih sačuvaju i gledaju kasnije. Nova serija ovih događaja počinje 8. novembra. Pineri će imati mogućnost da dobiju ekskluzivne popuste kroz aplikaciju. „Pinterest TV“ uvodi nov nivo neposredne interakcije i kupovne aktivnosti direktno u aplikaciju – baš na vreme za praznike. Takođe, Pinterest započinje i novu inicijativu koja treba da pomogne kreatorima da lansiraju sopstvene lajvove u aplikaciji. „Pinterest lansira i virtuelni studio gde će producenti raditi direktno sa kreatorima da bi razvili jedinstven sadržaj“, objavljeno je.\nBroj radnika u IT industriji skočiće 3 puta\nDo 2025. godine broj zaposlenih u IT industriji prema nekim prognozama bi mogao da poraste i na 120.000, odnosno da se poveća za čak 3 puta. Najveći broj radnih mesta se očekuje u području razvoja softvera, cloud tehnologija, data science-a i cyber bezbednosti. Kroz proces digitalne transformacije sve grane Industrije su postale povezane sa IT sektorom, tako da IT industriji nisu potrebni samo programeri, već i poznavaoci različitih industrija, od prodaje, proizvodnje, zdravstva, bankarstva, potrebni su i poslovni analitičari, grafički dizajneri, projektni menadžeri, testeri i razni drugi profili. Srbija je dokazala svoj potencijal, a sad sledi nadgradnja, prvenstveno u okviru Industrija koje su krenule u digitalnu transformaciju. Jedan vid toga je svakako edukacija koja je osnov svega i na kojoj svi zajedno treba da radimo i to kroz sve sektore, i biznis zajednica i država. Microsoft globalno kao kompanija neguje kulturu učenja, raznolikosti u znanju. Svojim zaposlenim nudi mnoge opcije sticanja i usavršavanja veština. Zaposleni kompanije Microsoft na raspolaganju imaju personalizovani, centralni portal koji im nudi niz alata za učenje, od materijala koji su dostupni putem weba i Microsoft Learn platforme do radionica i seminara uživo prilagođeni za specifično njihovo radno mesto ili interese. Onlajn zaposleni mogu koristiti i LinkedIn Learning i GitHub. Zanimljiv je primer da je u prvih 90 dana korišćenja Linkedin Learn zabeležio 1 milion sati pregleda edukativnog sadržaja. Hackatoni – gde zaposleni iz različitih sektora sarađuju na rešenju problema. Naravno, velik broj zaposlenih Microsofta polaže sertifikate koji su globalno prepoznati kao dokaz da osoba zaista barata određenim veštinama.\nSerbian Bookers planira širenje na EU tržište\nHronološki gledano, Serbian Bookers je započeo sa poslovanjem 2018. godine ali je tada bio u MVP fazi, a sakupljane su informacije sa tržišta kako bi unapredili sam servis i definisali potrebe korisnika. Početkom prethodne godine, napravljen je presek i ovaj tim ulazi u izradu prvog domaćeg cloud-based hotelskog rešenja, a sam proizvod je prošle godine na tržištu Srbije i Crne Gore dobio više stotina klijenata. Već u toku ove godine proizvod počinje da se testira globalno na sajtovima AppSumo i sličnim platformama, gde samo u par meseci Serbian Bookers dobija dodatnih 400 klijenata u 12 zemalja sveta, sakupivši tako 1.500 objekata koji aktivno koriste njihov sistem. Kroz komunikaciju sa jednim Venture fondom dobijaju savet da se priključe Startup Wise Guys akceleratoru u Estoniji, kako bi definisali investicione strategije za naredni period. U junu, Serbian Bookers dobija investiciju od 55.000 evra od Startup Wise Guys-a i do septembra su uspeli da prođu njihov akcelerator, u kojem su bili prvi tim sa prostora bivše Jugoslavije, u konkurenciji od preko 300 prijava globalno uspeli su da prođu u top 12 i dobiju pre-seed investiciju. Đorđe Jevtić, osnivač Serbian Brookers-a, istakao je da su cloud-based tehnologije u hotelijerstvu relativno nov trend, koji svoj zamah ima među modernim hotelima i manjim i srednjim hotelima u Aziji i na zapadu.\nPokrenuti kompaniju samo po sebi može biti izazovno, ali je priča sasvim drugačija kada pokrenete firmu koja se takmiči sa divom kao što je Adobe. To je upravo ono što je australijska preduzetnica Melani Perkins učinila kada je napravila dizajnerski alat koji će parirati tehnološkim gigantima. Njena ideja je bila da kreira dizajnerski alat koji će čak i početnicima u dizajnu pružati sjajne rezultate, a biti izuzetno jednostavan za korišćenje i dostupan svima. Melani je 34-godišnja suosnivačica i generalna direktorka Canve, besplatnog dizajnerskog alata, koji danas koriste desetine miliona ljudi širom sveta. Melani je pokrenula Canvu sa suosnivačem Klifom Obrehtom, 2013. godine u svojoj 26-oj godini. Nakon pet godina, njihov startap vredeo je više od milijardu dolara. Melani su bile potrebne godine da dobije prvu investiciju, a odbilo ju je više od stotinu investitora. Canva je zvanično pokrenuta 2013. godine nakon uspešnog finansiranja u početnoj fazi. Ona je proglašena za generalnog direktora Canve, Obrecht je bio COO, a Cameron Adams CPO kompanije. Ubrzo nakon toga, Canva je počela da raste i diverzifikuje svoje poslovanje velikom brzinom. U prvoj godini, Canva je privukla preko 750.000 korisnika. Kako su godine prolazile, kompanija je dodavala sve više funkcija svojoj platformi. Danas, Canva vredi oko 40 milijardi dolara, a Melani je jedna od najmlađih izvršnih direktorki, ali i jedna od najbogatijih žena u tehnološkoj industriji. Iako je odbijena više od stotinu puta, njen preduzetnički duh, upornost i želja da razvije svoju ideju nisu joj dozvolili da odustane od svog cilja, što je lekcija koju bi svaki trenutni i budući preduzetnik trebalo da ima na pameti.\nReferentna kamatna stopa ostaje 1 odsto\nNarodna banka Srbije zadržala je na sednici Izvršnog odbora referentnu kamatnu stopu na nivou od 1 odsto i istovremeno povećala prognozu rasta bruto domaćeg proizvoda na raspon od 6,5 do 7,0 procenata. Iz centralne banke je saopšteno, da će NBS nastaviti sa pooštravanjem monetarnih uslova putem repo stope i povlačenjem većeg iznosa viškova likvidnosti iz bankarskog sektora. Izvršni odbor je ocenio da se pozitivni efekti prethodno donetih obimnih monetarnih i fiskalnih mera na ekonomsku aktivnost, uključujući i treći paket podrške privredi i građanima, mogu očekivati i u narednom periodu i da povoljni finansijski uslovi mogu biti održani i s nešto manjim stepenom ekspanzivnosti monetarne politike. Ponovo je ukazano na snažnu dinamiku rasta domaće ekonomske aktivnosti, koja je u sva tri tromesečja ove godine nadmašila očekivanja, tako da se, prema proceni NBS, bruto domaći proizvod sada nalazi iznad nivoa pre pandemije za preko 3 odsto. Centralna banka je povećala prognozu rasta Srbije za 2021. godinu sa 6,5 procenata na raspon od 6,5 do 7 odsto, a u srednjem roku predviđa rast BDP-a između 4 i 5 odsto, što će doprineti nastavku konvergencije ka zemljama Evropske unije. Na povećanje inflatornih pritisaka uticali su skok svetskih cena energenata i drugih primarnih proizvoda, zastoji u snabdevanju i znatno više cene transporta na globalnom nivou, uz efekte niske baze iz prethodne godine. Pored toga, u trećem tromesečju je, zbog suše, izostao sezonski uobičajen pad cena povrća na domaćem tržištu, što je u najvećoj meri uticalo na to da međugodišnja inflacija, od 5,7 posto u septembru, bude viša od očekivanja NBS. Izvršni odbor je naglasio da se bazna inflacija u Srbiji i dalje nalazi u donjoj polovini ciljanog raspona ukupne inflacije za razliku od većine drugih zemalja u regionu koje su u režimu ciljanja inflacije. Tome je, kako se dodaje, u najvećoj meri doprinela očuvana stabilnost deviznog kursa.\nPrema podacima Nacionalne alijanse za lokalni ekonomski razvoj (NALED) iznetim na okruglom stolu „Finansiranje inovacija: Put od ideje do realizacije“, devet od 10 preduzeća u Srbiji inovacije finansira sopstvenim sredstvima, dok se svega 20 odsto firmi koje posluju u našoj zemlji odluči da konkuriše za program podrške koji finansira država, Evropska unija (EU) ili privatni sektor. Takođe, navedeno je da je 50 odsto od ukupnog broja inicijativa da se sprovedu inovacije, pokreće menadžment, kao i da je u poslednjih pet godina u Srbiji realizovano 19 inovativnih programa podrške od kojih je dve trećine finansirala država, a ostalo EU. Izvršna direktorka NALED-a Violeta Jovanović rekla je da su finansije glavna karika koja nedostaje u realizaciji inovativnih projekata. „Ono što nedostaje Srbiji jeste više privatnih inicijativa i zato je od ključnog značaja da programa podrške kakvu nudi StarTech – povezivanje inovativnih privatnih sektora i međusobna finansijska podrška, bude što više“, poručila je Jovanović. Tokom trajanja kampanje „Mesec inovacija“ u okviru Startech programa podrške digitalnoj transformaciji, preduzetnici, istraživači, predstavnici akademske zajednice i svi zainteresovani za razvoj inovacionog ekosistema moći će na sajtu Startech programa da nominuju nove inicijative, probleme na koje nailaze, kao i rešenja. „Najbolji predlozi postaće deo prve Sive knjige inovativnog i visokotehnološkog preduzetništva koju priprema Nacionalna alijansa za lokalni ekonomski razvoj (NALED) i koju će u narednim mesecima predstaviti javnosti, institucijama i Savetu za podsticanje razvoja digitalne ekonomije“, rekla je Jovanović na otvaranju okruglog stola. Direktor Tima za IT i preduzetništvo u kabinetu predsednice Vlade Srbije Nenad Paunović, istakao je da je naša zemlja među prvima u Evropi uvela Zakon o digitalnoj imovini, kao i da je završena javna rasprava za novi Zakon o inovacionim delatnostima koji treba da bude usvojen do kraja godine. Da bi se rešio pristup finansijama, kao jedan od osnovnih problema koji startapovi navode, potrebno je stvoriti podsticajno okruženje u kome će ulaganje u inovacije postati privlačna opcija.\nManji porez na nove radnike i povećanje neoporezivog dela zarade\nUmesto na dosadašnjih 18.300, poslodavci ubuduće porez neće plaćati na 19.300 dinara plate radnika, predloženo je novim izmenama Zakona o porezu na dohodak građana. Izmene koje je Vlada usvojila na poslednjoj sednici i prosledila Skupštini na odlučivanje, trebalo bi da doprinesu borbi protiv sive ekonomije i njima je predloženo povećanje neoporezivog iznosa zarade, stimulisanje zapošljavanja uvođenjem novih poreskih olakšica za zapošljavanje određenih kategorija i produženje perioda primene postojećih olakšica. Predloženo je povećanje neoporezivog iznosa zarade sa 18.300 dinara na 19.300 dinara mesečno, što praktično znači da se smanjuje osnovica poreza na zaradu pa i iznos poreza po tom osnovu. Takođe, predloženo je i uvođenje novih olakšica za poslodavce po osnovu zarade novozaposlenih i za poslodavce po osnovu zarade osoba koje su neposredno angažovane na poslovima istraživanja i razvoja. Naime, predlaže se uvođenje nove olakšice za poslodavce u vidu oslobođenja od plaćanja 70% obračunatog i obustavljenog poreza iz zarade novozaposlenog, za zaradu isplaćenu zaključno sa 31. decembrom 2024. godine. Predložena je i olakšica za poslodavce koji u okviru svoje delatnosti na teritoriji Srbije obavljaju istraživanje i razvoj, na način da poslodavac ima pravo na oslobođenje od plaćanja 70% obračunatog i obustavljenog poreza iz zarade novozaposlenog koji je neposredno angažovan na poslovima istraživanja i razvoja. Predloženo je i produženje perioda primene postojećih poreskih olakšica za nova zapošljavanja u vidu prava na povraćaj dela plaćenog poreza po osnovu zarade novozaposlenog lica u procentu od 65% do 75%, sa 31. decembra 2021. na 31. decembar 2022. godine. U vezi sa poreskim oslobođenjem po osnovu zarade osnivača zaposlenog u novoosnovanom privrednom društvu koje obavlja inovacionu delatnost predložena je izmena koja se odnosi na uslov za ostvarivanje oslobođenja sa ciljem da poresko oslobođenje postane trajna mera. Predlaže se preciziranje i produženje perioda primene oslobođenja od plaćanja poreza po osnovu zarade kvalifikovanog novozaposlenog, na način da se propisuju dodatni uslovi za nastavak ostvarivanja prava na poresko oslobođenje po osnovu zarade kvalifikovanog novozaposlenog do 2025. godine.\nBosna i Hercegovina je poznata kao zemlja neverovatno lepe i divlje prirode, ali i skrivenih bisera koje nekako uspe da sačuva od javnosti. Jedan od takvih je i jezero Kop, jedno od najčistijih jezera na prostoru Bosne i Hercegovine, ali i regiona. Jezero Kop se nalazi u blizini Tuzle, u Šićkom Brodu. Dugačko je 800 metara, široko 400 metara i u najdubljem delu je duboko oko 35 metara. Njegova veličina je idealna za rekreacijski i takmičarski ribolov, posebno što se napaja vodom iz čak sedam izvora, što ovo jezero čini najčistijim od svih jezera u Tuzlanskom kantonu. Jezero je nastalo 1987. godine na površinskom kopu Šićki Brod po kom je i dobilo ime. Jezero Kop nije toliko poznato kod turista, pa ga još uvek ljubomorno samo za sebe čuvaju meštani i lokalni ribolovci.\nPomoćnica ministra za informisanje i medije Slavica Trifunović prilikom otvaranja Dana srpske kulture u Temišvaru, ocenila je da je ova manifestacija jedan od vidova očuvanja kulturnog identiteta i tradicije srpskog naroda u Rumuniji. Trifunović je navela da je jednako važno i predstavljanje stvaralaštva Srbije i upoznavanje Srba u ovoj zemlji sa umetničkim dostignućima matične zemlje. Ona je podsetila da su čvrsti diplomatski odnosi, koji datiraju još od ranih godina 19. veka, savezništvo iz Balkanskih ratova i Prvog svetskog rata, aktivna ekonomska i vojna saradnja u novijem dobu „krasili odnose” dve država. Kao poseban dokaz međusobnog uvažavanja i suživota naroda upravo je postojanje Saveza Srba u Rumuniji kao krovne organizacije Srba koji su autohtona etnička zajednica u ovom delu Evrope. Savez Srba u Rumuniji tradicionalno tokom novembra meseca organizuje Dane srpske kulture u Temišvaru, koje pored Ministarstva kulture i informisanja, podržavaju Ministarstvo kulture Rumunije i Departman za međuetične odnose vlade Rumunije. Do 29. novembra u Temišvaru će biti organizovane projekcije filmova, likovne i dokumentarne izložbe, književne večeri, koncerti narodne i duhovne muzike, kao i pozorišne predstave.\nGlumici Sonji Isailović uručena nagrada „Zoran Radmilović“\nNagrada za najbolju mladu glumicu festivala „Dani Zorana Radmilovića“ uručena je Sonji Isailović nakon izvođenja predstave „Ko je ubio Dženis Džoplin“ u Beogradskom dramskom pozorištu (BDP). Nagrada festivala, održanog od 16. do 23. oktobra u Zaječaru, pripala je Isailovićevoj za ulogu američke rok i bluz pevačice Dženis Džoplin (1943-1970), a uručena joj je u BDP-u nakon izvođenja predstave u okviru manifestacije „Naši dani“. Publika BDP-a je gromoglasnim aplauzima pozdravila Isailović povodom nagrade i odigrane uloge u predstavi „Ko je ubio Dženis Džoplin“, po tekstu Tijana Grumić i režiji Sonje Petrović, u produkciji Srpskog narodnog pozorišta i OPENS-a. Priznanje se sastoji od plakete i novčanog dela, a predsednica žirija Tatjana Nježić je uručujući nagradu Isailović istakla umetničku snagu predstave i ansambla, kao i glumačke domete dobitnice. Na „Danima Zorana Radmilovića“, „Ko je ubio Dženis Džoplin“ je osvojila i Nagradu za najbolju predstavu po oceni publike, koju je u ime ansambla primila glumica Bojana Milanović, koja takođe tumači Džoplin, budući da ih shodno rediteljskom konceptu na sceni ima dve.


Windows Update greška 80072f8f\nAko tokom traženja ispravki dobijete Windows Update grešku 80072f8f, vreme i datum na vašem računaru možda ne odgovaraju datumu i vremenu koji su podešeni za uslugu na mreži „Windows Update“. Vreme i datum na vašem računaru ne moraju u potpunosti odgovarati vremenu i datumu koji su podešeni za ovu uslugu, ali traženje ispravki može biti sprečeno ukoliko je ova razlika prevelika.\nMenjanje datuma i vremena na računaru\nUverite sa da su na kartici Datum i vreme ispravno podešene vrednosti za datum i vreme. Ukoliko nisu, kliknite na dugme Promeni datum i vreme. Ako vam bude zatražena administratorska lozinka ili njena potvrda, otkucajte lozinku ili je potvrdite.\nU dijalogu Postavke datuma i vremena uradite sledeće:\nDa biste promenili datum, u okviru Datum kliknite na strelicu nalevo ili strelicu nadesno da biste pronašli trenutni kalendarski mesec, a zatim kliknite na trenutni datum.\nDa biste promenili vreme, u okviru Vreme kliknite dvaput na sat, minute ili sekunde koje želite da promenite, a zatim pomoću strelica povećajte ili smanjite njihove vrednosti.\nKada završite sa menjanjem postavki vremena, kliknite na dugme U redu.\nAko se vaša vremenska zona pridržava zimskog/letnjeg računanja vremena i želite da se sat na računaru automatski podešava prilikom promene zimskog/letnjeg računanja vremena, na kartici Datum i vreme kliknite na dugme Promeni vremensku zonu, a zatim se uverite da je potvrđen izbor u polju za potvrdu Automatski prilagodi sat letnjem/zimskom računanju vremena.\nSinhronizovanje sata na računaru sa vremenskim serverom na Internetu\nKada sat na računaru sinhronizujete sa vremenskim serverom na Internetu, on će se ažurirati tako da vreme na njemu odgovara onom na vremenskom serveru. Na ovaj način će se obezbediti da sat na vašem računaru uvek bude precizan. Sat se obično sinhronizuje sa vremenskim serverom na Internetu jednom sedmično, a da bi do toga došlo računar mora biti povezan sa Internetom.\nAko se računar nalazi na domenu, nećete biti u mogućnosti da sat sinhronizujete sa vremenskim serverom na Internetu. Umesto toga, biće potrebno da datum i vreme promenite ručno. Da biste to uradili, sledite korake opisane u prethodnom odeljku „Menjanje datuma i vremena na računaru“.\nUkoliko se računar ne nalazi na domenu, sledite ove korake da biste sat na vašem računaru sinhronizovali sa vremenskim serverom na Internetu.\nKliknite na dugme Start, izaberite stavku Kontrolna tabla, izaberite stavku Sat, jezik i region, a zatim izaberite stavku Datum i vreme.\nAko se problem bude javljao i nakon preduzimanja ovih koraka, posetite Web lokaciju Windows Update centar za podršku\nda biste pokušali da pronađete više informacija o kodu greške ili da biste zatražili podršku putem e‑pošte.\nTermin za pretragu u opciji „Pomoć i podrška“: WindowsUpdate_80072f8f


Pronalazak idealnog kreveca za bebu ne mora da bude bauk – Telecentar\nKako se približava termin porođaja i trenutak kada će se beba roditi, roditelji puno vremena provode u nabavci neophodnih stvari za prve dane bebinog života. Na spisku neophodnih stvari nalazi se i krevetac za bebu, kome roditelji pridaju posebnu pažnju.\nObzirom na to da je krevetac mesto gde će beba provoditi puno vremena tokom prve dve godine života, njegovom izboru pristupa se veoma pažljivo.\nDanas se na tržištu može pronaći dosta različitih modela krevetaca, sa različitim dodacima, funkcijama, mogućnostima transformacije i prilagođavanja uzrastu deteta. Pri kupovini, obratite pažnju da krevetac bude udoban, prijatan, bezbedan i da beba u njemu ima dovoljno prostora.\nU nastavku teksta pročitajte koji modeli krevetca su se pokazali kao najpopularniji na našim prostorima i šta je to što ih karakteriše.\nStandardni krevetac za bebe\nPravougaoni kreveci napravljeni od drveta ili u kombinaciji dveta i medijapana, dimenzija 120 puta 60 centimetara, koji imaju mogućnost postavljanja dušeka na dva ili tri različita nivoa, nazivaju se standardni kreveci. Kada je beba veoma mala koristi se najviši nivo dušeka kako bi se olakšalo podizanje i spuštanje novorođenčeta, a kada dete počne samostalno da stoji, koriste se niži nivoi postavljanja dušeka kako bi se preveniralo ispadanje deteta iz kreveca. Pored toga, ovakav krevetac ima podesivu prednju ogradu, koja se može podizati i spuštati u nekoliko nivoa, kako bi se olakšalo uzimanje deteta iz kreveca.\nStandardni krevetac za bebe često se prodaje sa točkićima uz pomoć kojih možete pomerati krevetac sa mesta na mesto. Neki kreveci imaju mehanizam za ljuljanje koji vam može pomoći prilikom uspavljivanja bebe.\nOvaj krevetac je dobar izbor ukoliko planirate da vaše dete u njemu spava do svog drugog, odnosno trećeg rođendana, a još jedna od prednosti ovog kreveca je njegova cena koja je veoma pristupačna.\n3 u 1 krevetac pruža višestruke funkcije\nUkoliko ste spremni da izdvojite malo više novca pri kupovini kreveca za Vašu bebu, sistemi 3 u 1 su pravi izbor za Vas. Ovaj krevetac se prodaje u kružnom ili pravougaonom obliku i može se koristiti kao kolevka, dečiji krevetac i kasnije čak kao krevet za dete, odnosno, odgovara potrebama deteta od novorođenčeta pa sve do nekoliko godina. Uz ovaj krevetac prodaju se i fioke, police i prostor za presvlačenje bebe, što ga čini veoma funkcionalnim. U zavisnosti od broja ovih dodatnih elemenata, zavisiće i cena ove vrste kreveca.\nKrevetac 3 u 1 izrađuje se od drveta ili medijapana, i ima pokretne delove koji omogućavaju transformaciji i prilagođavanje potrebama Vašeg deteta. U poslednjih nekoliko godina, najpopularniji je okrugli 3 u 1 krevetac, koji u prvim danima bebinog života uzima malo prostora, a kasnije se lako pretvara u dečiji krevet.\nPrenosivi krevetac za putovanja, ali i kao standardni\nPrenosivi krevetac je napravljen od PVC materijala, jednostavan je za rukovanje i sklapanje, i veoma praktičan ukoliko planirate da idete na putovanja sa vašom bebom. Kada je reč o dimenzijama ovog kreveca, one su prilagođene detetu od prvog dana rođenja pa sve do njegove treće godine. Prenosivi krevetac ima točkiće kako biste ga lako premestili na odgovarajuće mesto, a obzirom da udobnost nije ništa manja nego što je to slučaj sa drvenim krevecima, možete ga koristiti i kao standardni krevetac. Sve navedene varijante možete pogledati i kupiti ovde.\nBirajte štampariju u kojoj štampate reklamu


Goran Kaličanin, zamenik generalnog direktora JP Aerodrom "Beograd"\nInvestitor će obezbediti novac, a Aerodrom ulaže zemlju i pravo upravljanja saobraćajem\nBEOGRAD - Za nekoliko dana JP Aerodrom "Beograd" trebalo bi da zaključi ugovor sa američkom firmom "Dajn korp" o izgradnji kargo centra na aerodromu, kaže zamenik generalnog direktora ovog javnog preduzeća, Goran Kaličanin. Ovaj posao početkom godine izazvao je velike spekulacije u javnosti jer je navodno reč o "kompaniji sa veoma prljavom reputacijom". Za to američko preduzeće vezivala se u javnosti trgovina ljudima, organizovanje lanca prostitucije po BiH, i špijunaža. Poslovodstvo Aerodroma isticalo je da ih takve priče ne interesuju i da nije njihov zadatak da istražuju čime se firma bavila, nego da im je važno da obavi posao za koji ih angažuju. Ponudu je dala i jedna izraelska kompanija koja je nakon izbora "Dajn korpa" najavila tužbu.\n- Nemamo informaciju o aktivnostima izraelske kompanije. Što se nas tiče, posao teče normalno, a partner se obavezao da će u zajedničko preduzeće uneti 60,6 miliona dolara. Ulaganja će biti značajno veća i do 15. novembra ćemo znati konačnu cifru. Nismo dobili nikakav demanti, analizu koja bi nas uverila da je naš pristup pogrešan. Naš cilj bio je dobijanje jakog strateškog partnera, koji će ovoj zemlji doneti investicije i otvaranje novih radnih mesta - kaže Kaličanin.\nNakon potpisivanja ugovora, osnovaće se zajedničko preduzeće, u kome će strani investitor obezbediti sredstva za izgradnju kapaciteta, a Aerodrom ulaže zemlju i pravo upravljanja saobraćajem. Odnos učešća tek će se definisati, ali najverovatnije će biti 70 prema 30 za stranog investitora. Prva faza izgradnje završiće se do kraja sledeće godine, a sve će biti gotovo do 2011. godine. Predviđeno je da se na 200 hektara površine izgradi veliki broj objekata koji će služiti kao kargo skladišta, logistička skladišta sa pripadajućom infrastrukturom, pristupni putevi, a u planu je i dovođenje železnice do kargo centra.\nOsim ove, sledeća investicija Aerodroma je rekonstrukcija Terminala 2, koji je trebalo da se otvori 15. septembra.\n- Radovi su potpuno završeni i postoje svi uslovi za puštanje u saobraćaj, ali pogranična policija je uputila novi zahtev, u kojem traži dodatni prostor. Nemamo načina da im izađemo u susret, jer je prostor već određen glavnim projektom. Sada tražimo rešenje - objašnjava Kaličanin.\nPosle osam, umesto posle pet godina, radi se i rekonstrukcija piste i to će biti gotovo do 15. novembra. Očekujemo i opremu iz Češke koja će omogućiti sletanje aviona u svim uslovima. To će koštati oko tri miliona evra, a ove poslove finansira Evropska investiciona banka - dodaje Kaličanin.\nProdavnice u zakup\nU narednih 15-20 dana doneće se odluka o ustupanju maloprodajnog prostora i restorana u Terminalu 2 kompaniji koja će biti izabrana na tenderu. Aerodromu će pripadati godišnji fiksni zakup, a i deo profita ako pređe određeni nivo. Ponudu je dala samo jedna irska kompanija.\nSaradnja s Turcima\nJedna od vodećih turskih građevinskih kompanija "Tehnotest", obratila se našem Aerodromu sa pitanjem da li su spremni da sa njima učestvuju na tenderu za izgradnju i upravljanje novim putničkim terminalom u Bodrumu. " Turska će krajem ovog meseca raspisati tender, a tip tendera je BOT "building and operating transfer". Nama bi pripalo upravljanje. Mi bismo bili konsultanti pri izgradnji, a kad se to završi, preuzeli bismo upravljanje. Prihod koji se tamo ostvari pripadao bi nama. To je prvi posao tog tipa za Aerodrom"- napominje Kaličanin.


ASuBiH otvara poziv za finansiranje projekata iz Fonda Socijalnog dana 2017\nAsocijacija srednjoškolaca u Bosni i Hercegovini raspisuje konkurs za dostavljanje projektnih prijedloga srednjoškolaca u sklopu projekta “Socijalni dan 2017”. Nakon što je ASuBiH 20. oktobra 2017. godine realizovao svoj drugi po redu “Socijalni dan”, projekat u kojem je 1078 srednjoškolaca jedan dan provelo volontirajući u firmama, otvoren je Fond Socijalnog dana za podršku projektnih ideja srednjoškolaca širom Bosne i Hercegovine.\nSvaki poslodavac koji je bio partner na ovom projektu te pružio priliku srednjoškolcima da jedan dan provedu u preduzećima i kompanijama, dužan je bio uplatiti iznos dnevnice. Novac kojeg su srednjoškolci zaradili taj dan, oformio je Fond Socijalnog dana 2017. Iz tog Fonda će se finansirati projekti koji su usmjereni ka srednjoškolcima, te koji će doprinjeti razvoju lokalnih zajednica i razvoju mladih u sklopu te zajednice.\nPravo učešća imaju svi srednjoškolci u Bosni i Hercegovini. Popunjenu aplikaciju je potrebno poslati do 12. februara 2018. godine na mail: konkurs@asubih.ba.\nViše informacija, kao i prijavni obrazac možete pronaći na službenoj stranici: https://www.asubih.ba/asocijacija-srednjoskolaca-u-bosni-i-hercegovini-otvara-poziv-za-projekte-finansirane-iz-fonda-socijalnog-dana-2017


OSM Televizija - Vladika Jovan: Proboj Jasenovca - jedan od najbitnijih datuma u srpskoj istoriji\nVladika Jovan: Proboj Jasenovca - jedan od najbitnijih datuma u srpskoj istoriji\nNjegovo preosveštenstvo vladika pakračko-slavonski Jovan Ćulibrk rekao je da je 22. april 1945. godine, kada se posljednja grupa logoraša probila iz Jasenovca, jedan od najbitnijih datuma u srpskoj istoriji kada Srbi treba da se okupe na tom mjestu, koje je simbol svekolikog stradanja u Drugom svjetskom ratu.\nOn je za istakao da 22. april ima posebno mjesto i u kalendaru Srpske pravoslavne crkve, jer se tada, baš kao i 28. juna na Vidovdan i 24. marta na dan početka NATO bombardovanja SR Jugoslavije, služi zapovjedni parastos.\n"To je bilo vidljivo prošle godine kada je carigradski patrijarh, sa većim brojem arhijereja iz raznih pomjesnih crkava, iz Poljske, Rumunije, Rusije i naravno sa našim patrijarhom Irinejom i brojnim srpskim arhijerejima došao u Jasenovac", podsjetio je vladika Jovan.\n"Mi ćemo u nedelju, 23. aprila, u Donjoj Gradini služiti Svetu arhijerejsku liturgiju. Tu će biti i mitropolit crnogorsko-primorski Amfilohije, zagrebačko-ljubljanski Porfirije i nadam se još nekolicini episkopa", rekao je vladika Jovan.\nVladika Jovan je istakao da je jako važno da onaj ko dođe u Donju Gradinu vidi i Jasenovac i Manastir i spomen-ploču.\n"Nema razloga da ne dolaze. Tu su mostovi. Sve je slobodno i svi treba da vide sve. Apsolutno treba dolaziti. Ono je najgore, ako će nam samo 22. april biti dan kada se sećamo toga", rekao je vladika Jovan.\n"Jasenovac je samo simbol stradanja. On je samo delić tog stradanja. Njime se ne iscrpljuju brojni drugi logori kao što su Jadovno, Đakovo, Kruščica kod Travnika, Logorgrad, zatim stratišta - Garavice, Šušnjar i druga mesta... Kragujevac, Kraljevo, Loznica, Krupanj. Doli i Velika u Crnoj Gori. Sve su to mesta stravičnog stradanja. Jasenovac je samo njihov zajednički simbol", rekao je Ćulibrk.\nKao datum obilježavanja uzet je 22. april - dan kada je grupa od 1.075 preostalih logoraša tog dana 1945. krenula u proboj iz logora Jasenovac, a samo njih 127 se domoglo slobode.\n"Dirati u Јasenovac je isto što i dirati u Aušvic"\nSrebrenica: 110 godina društva "Prosvjeta"\nJoš iz iste kategorije: « Vučić: Izjave o ujedinjenju Albanije i Kosova su samo želje Golubac- Trostruko ubistvo i samoubistvo »


Guru Silicijumske doline u poseti ICT Hub-u Guru Silicijumske doline u poseti ICT Hub-u – Personal magazin\nJedan od najboljih svetskih PR stručnjaka, prema oceni američkog nedeljnika Biznisvik (Businessweek), Džonatan Hiršon (Jonathan Hirshon), posetiće Beograd i biti specijalni gost ICT Hub-a u ponedeljak, 28. septembra. Hiršon se…\nJedan od najboljih svetskih PR stručnjaka, prema oceni američkog nedeljnika Biznisvik (Businessweek), Džonatan Hiršon (Jonathan Hirshon), posetiće Beograd i biti specijalni gost ICT Hub-a u ponedeljak, 28. septembra.\nHiršon se već tri decenije bavi isključivo odnosima sa javnošću za svetske visokotehnološke kompanije i pomaže osnivačima startapa kao savetnik za marketing i komunikacije. On će u ICT Hub-u održati jednosatno besplatno otvoreno predavanje sa početkom u 18:30 časova, bazirano na njegovom bogatom profesionalnom iskustvu i odgovarati na pitanja koje muče osnivače startapa u Srbiji. Njegovo gostovanje je utoliko zanimljivije što je ovaj stručnjak poznat po „bežanju od fotoaparata“, te na internetu ne postoji nijedna njegova fotografija, a nerado daje i intervjue za medije.\nHiršon je osnivač i rukovodilac jedne od najuvaženijih PR agencija u Silicijumskoj dolini, Horizon Communications. Organizovao je veliki broj globalnih kampanja za Sony, Apple i Pioneer. U svojoj dvadeset i petoj godini radio je kao menadžer za odnose za javnošču i portparol za Sony korporaciju u njeno zlatno doba, kao jedan od najmlađih menadžera u istoriji ove kompanije.\nPoseta Beogradu organizovana je zahvaljujući serijskom preduzetniku iz San Franciska i jednom od mentora u ICT Hub-u, Lazaru Stojkoviću, koji je ovom prilikom izjavio:„Kao jedan od ključnih ljudi u PR industriji Silicijumske doline, Džonatan je bio povezan sa praktično svim tehnološkim trendovima u poslednjih 30 godina. On je, takođe, i direktan učesnik važnih istorijskih događaja, kao što je npr. povratak Stiva Džobsa u Apple. Njegova poseta je jedinstvena prilika da se srpski startupi povežu sa jednim od autentičnih insajdera Silicijumske doline.“\nBiznis inkubator za tehnološko preduzetništvo ICT Hub, u kom trenutno razvija svoj biznis oko 40 stanara, kontinurano radi na edukaciji mladih IT stručnjaka i dovođenju brojnih značajnih, svetski priznatih mentora.\n„Nakon dolaska čuvenog američkog fonda ,500 Startups’ ovo je drugi po redu veliki događaj koji organizujemo kako bismo povezali domaće startup kompanije sa eminentnim stručnjacima iz Silicijumske doline. Očekujem da će i ova poseta doprineti promovisanju Srbije kao perspektivne startup destinacije“, rekao je projektni direktor ICT Hub-a, Kosta Andrić.\nPredavanje je besplatno, ali je zbog velikog interesovanja neophodno prijaviti se na sledećem linku http://icthub.rs/jonathan-hirshon.\nGuru Silicijumske doline u poseti ICT Hub-u was last modified: September 22nd, 2015 by Redakcija\nICT HubJonathan Hirshon


Obećao pomoć: Dodik posjetio srpsku gimnaziju "Nikola Tesla" u Budimpešti, dočekan aplauzom | BL Portal\n“Prošli vijek je bio stradalnički za Srbe, a ovaj mora biti vijek integracije za sve Srbe. Treba da budemo uporni i da nikome ne dozvolimo da omalovaži našu prošlost, našu istoriju, jezik i pismo, jer sve je to dio našeg cjelokupnog identitet”, istakao je Dodik.\n“Pozivam vas da zajedno sa vašim profesorima dođete u Republiku Srpsku, u Banjaluku i druge naše gradove, te da zajedno obiđemo naša stratišta, među kojima je i logor smrti Jasenovac. Mi ćemo obezbijediti i vaš dolazak i boravak u Republici Srpskoj”, rekao je Dodik i istakao da je za Srpsku veoma važno njihovo postojanje u Mađarskoj.\nTags: Budimpešta, Gimnazija, Milorad Dodik, posjeta


Maltežani nisu ono što su nekad bili, ali je Zvezda ipak apsolutni favorit! - Meridianbet Vesti\nLiga Evrope Author:\tBudimir Svilar - 29/06/2017\nSvoju prvu međunarodnu utakmicu ove sezone, Crvena Zvezda igra u četvrtak uveče u kvalifikacijama za Ligu Evrope, pred svojim navijačima na stadionu ”Rajko Mitić”, a rival je Florijana sa Malte.\nBez obzira na tekuće probleme u srpskom fudbalu, Maltežani i dalje nisu protivnik od koga bi Zvezda trebalo da zazire, osim da iskaže sportsko poštovanje prema ekipi koju vodi nekadašnji fudbaler, ali i trener italijanskog Palerma, Đovani Tedesko.\nOd poslednje takmičarske utakmice Crveno-belih prošlo je svega mesec dana, što treneru Vladanu Milojeviću nije ostavilo puno vremena za pripreme, čime na značaju dobija to što protivnik nije previše težak.\nTrener vicešampiona Srbije je zadovoljan načinom na koji su njegovi fudbaleri radili tokom 20 dana koliko su pripreme trajale, a posebno ističe odličnu atmosferu, sjajan timski duh i međusobno slaganje svih fudbalera.\nRičmond Boaći je i zvanično postao fudbaler Crveno-belih, a ekipu je pojačao i Vujadin Savić koji je bio član Zvezde u periodu od 2007. do 2010. godine.\nKanga je suspendovan i on sigurno ne igra, dok će Ruiz možda izostati zbog povrede, dok su svi ostali spremni za evropsku premijeru.\nFlorijana u svojoj zemlji ima istoriju bogatu osvojenim trofejima, ali je poslednju od svojih 25 titula šampiona osvojila još 1993. godine. U kvalifikacije za Ligu Evrope je ipak dospela osvajanjem domaćeg kupa, koji joj je 20. po redu!\nĐovani Tedesko je okupio sastav sa dosta fudbalera iz Italije, većinom onih koji poseduju iskustvo igranja u Seriji C, ali dres ovog kluba nosi i nekoliko argentinskih igrača.\nTrener gostiju je tokom igračke karijere između ostalih nastupao za Fiorentinu, Peruđu, Đenovu i Palermo, a na Malti je pored Florijane koju je vodio i u sezoni 2014/15, bio trener i Birkirkare sa kojom je pre dve godine dva puta izborio remi sa Vest Hemom (1:1)!\nPobednik ovog duela će za protivnika u narednoj rundi imati Irtiš iz Pavlodara ili bugarsku ekipu Dunav Ruse. Zvezda je apsolutni favorit,a Meridianbet kvote se nalaze ovde.\nTags:Crvena Zvezda, Đovani Tedesko, favorit, Florijana, kvote, Liga Evrope, Meridianbet, Ričmond Boaći, Vladan Milojević\nVojvodina ”isplanirala” pobedu protiv Ružemberoka!


Ðurić poručio Tačiju: Kaži ko je ubica Ivanovića, a ne širi lažne vesti - Infobrif\nÐurić poručio Tačiju: Kaži ko je ubica Ivanovića, a ne širi lažne vesti\nObjavljeno 27.12.2018. u 15:02\nBEOGRAD – Direktor Kancelarije za Kosovo i Metohiju Marko Ðurić pozvao je danas Hašima Tačija da domaćoj i međunarodnoj javnosti imenom i prezimenom kaže ko je ubica Olivera Ivanovića i za to ponudi čvrste dokaze, a ne lažne vesti i provokacije, kao što je to danas učinio na novogodišnjoj konferenciji za medije.\nTači je danas u Prištini rekao novinarima da se Ivanovićev ubica nalazi u Beogradu, a Ðurić ističe da za to dokaze naravno nema, što ga nije sprečilo da na „mangupski način“ pokuša da Srbiju navede da se brani od njegovih besmislenih optužbi.\nVučić u Davosu: Biće zanimljiv susret sa Tačijem, očekujem…\n„Podsećam da Priština skoro godinu dana odbija da sarađuje u istrazi ubistva Olivera Ivanovića, i da je odbila da sa našim istražnim organima podeli informacije koje bi mogle da dovedu do rasvetljavanja tog zločina“, naglasio je on u saopštenju.\nPriština, kako ističe Ðurić, ubistvo Olivera Ivanovića na najsramotniji način mesecima koristi u političko-propagandne svrhe u obračunu sa Srbima na Kosovu i Metohiji i Srbijom.\n„Sve to govori o činjenici da Prištini i Hašimu Tačiju nije i nikada nije ni bilo iskreno stalo da nalogodavci i počinioci ubistva Ivanovića budu privedeni pravdi, a nečinjenjem i usmeravanjem istrage u pogrešnom smeru se zapravo potvrđuje da trag do krivaca vodi ka Prištini, a ne ka Beogradu“, rekao je on.\nBeogradHašim TačiMarko ĐurićOliver Ivanovićubice\nDodik traži da se tužilaštvo oglasi o Davidovom slučaju ili će lično da organizuje protest\nIz SNS protestuju zbog ove naslovne stranice NIN-a (FOTO)\nVučić u Davosu: Biće zanimljiv susret sa Tačijem, očekujem razmenu argumenata u…


Pregled i analiza pravnog okvira koji reguliše postupanje sa decom izbeglicama/migrantima bez pratnje u Srbiji – IDEAS\nOva analiza predstavlja pregled međunarodnog i nacionalnog pravnog okvira i standarda koji regulišu postupanje državnih organa i pružalaca usluga u radu sa decom izbeglicama i migrantima bez pratnje. Analiza ima za cilj da starateljima, službenicima zaposlenim u sistemu dečje zaštite i drugim akterima uključenim u zaštitu dece izbeglica i migranata olakša pristup relevantnim standardima postupanja i na taj način doprinese kvalitetu pruženih usluga i poštovanju prava dece. Analiza je strukturisana u odnosu na ključne faze zaštite, počevši od prvog kontakta sa detetom do pronalaženja i implementacije trajnog rešenja.\nPregled međunarodnog pravnog okvira zasnovan je pre svega na Konvenciji o pravima deteta i pratećim opštim komentarima, Konvenciji o statusu izbeglica i drugim međunarodnim pravnim aktima i smernicama koje proizilaze iz međunarodnog prava. Kao država potpisnica obe Konvencije, a saglasno članu 16 Ustava Republike Srbije, ovi međunarodni instrumenti integralni su deo pravnog poretka Srbije. Dodatno, članom 18 Ustava se jemče i neposredno primenjuju ljudska i manjinska prava zajemčena opšteprihvaćenim pravilima međunarodnog prava, potvrđenim međunarodnim ugovorima i zakonima. Istim članom se predviđa da se odredbe o ljudskim i manjinskim pravima tumače u korist unapređenja vrednosti demokratskog društva, saglasno važećim međunarodnim standardima ljudskih i manjinskih prava, kao i praksi međunarodnih institucija koje nadziru njihovo sprovođenje. Tako se na veoma jasan način uspostavlja obaveza Republike Srbije i državnih sistema da primenjuju ove standarde.\nPregled nacionalnog pravnog okvira odnosi se na analizu zakona i podzakonskih akata koji regulišu date oblasti postupanja, a cilj je da se jasno predstave nadležnosti i uloge različitih sistema i doprinese boljoj saradnji između njih.\nPrilikom razvoja smernica za postupanje međunarodni i nacionalni pravni okvir sagledani su zajedno, pri čemu je u slučaju odsustva standarda na nacionalnom nivou ili neusklađenosti nacionalnog i međunarodnog pravnog okvira, primat dat standardima sadržanim u međunarodnom pravnom okviru. U tom smislu, smernice predstavljaju operacionalizaciju nacionalnog pravnog okvira u odnosu na postupanje sa decom izbeglicama i migrantima, a u skladu sa međunarodnim standardima.\nAnaliza je razvijena u okviru projekta „Jačanje sistema dečje zaštite i inkluzije dece izbeglica u Srbiji“, koji realizuje IDEAS u partnerstvu sa UNHCR-om, a uz podršku Ministarstva za rad, zapošljavanje, boračka i socijalna pitanja u okviru projekta Regionalna podrška upravljanju migracijama u skladu sa standardima zaštite na Zapadnom Balkanu i Turskoj, koji finansira Evropska unija.


Putin u Srbiji – ljubav prema Rusiji ili podrška predsedniku Srbije / Srbija / zone / home page - Osservatorio Balcani e Caucaso Transeuropa\nVladimir Putin i Aleksandar Vučić, 17 januar 2019 (Foto © Golden Brown/Shutterstock)\nOko 100 hiljada građana pristiglih iz cele Srbije u Beograd, migovi koji preleću grad, topovski plotuni, ulice okićene bojama ruske zastave, dočekali su 17. januara predsednika Ruske federacije Vladimira Putina.\nU Moskvu se vratio sa poklonom od predsednika Srbije Aleksandra Vučića – tromesečnim psom šarplanincem, dok je Vučiću tokom posete uručen ruski orden Aleksandra Nevskog.\nDržava Srbija je od ove posete dobila potvrdu da će Rusija u Ujedinjenim nacijama i dalje podržavati politiku Srbije u odnosu na Kosovo. Takođe, potpisano je preko 20 različitih sporazuma sa Rusijom i samo jedan ugovor – o izgradnji železničke infrastrukture.\nPoruka od tri reči: hvala na prijateljstvu\nOvo bi, u najkraćem, bio rezultat posete predsednika Putina. Utisak, koji se još uvek analizira u srpskoj javnosti, je mnogo upečatljiviji. Beograd je tog dana bio u potpunoj blokadi a glavne ulice prohodne samo za preko hiljadu autobusa koje su u organizaciji vladajuće stranke predsednika Vučića dolazili iz svih delova Srbije. U anketama koje su prenosili mediji, moglo se videti da su neki stigli „po naređenju“, u organizaciji državnih preduzeća a neki kao pristalice Vučićeve politike.\nDržavna Radio televizija Srbije je ceo dan u direktnom prenosu obaveštavala građane o svim detaljima posete, prenosila pres konferenciju dvojice predsednika, odlazak na groblje oslobodilaca Beograda, na kome se nalaze i ruski vojnici poginuli tokom Drugog svetskog rata, slike susreta sa predstavnicima Vlade Srbije ali i drugih zvanica, poput predsednika Republike Srpske Milorada Dodika.\nNa kraju posete, ispred centralnog beogradskog hrama Svetog Save, okupljenim građanima Putin se obratio sa tri reči: „hvala na prijateljstvu“, iako se tokom televizijskog prenosa čulo kako predsednik Vučić moli srpskog patrijarha Irineja da ubedi Putina da održi govor.\nSa uobičajenim, zaleđenim izrazom lica, ruski predsednik je odslušao i šefa diplomatije Srbije Ivice Dačića koji mu je tokom ručka pevao „Kaljinku ".\nNije iznenađujuća ljubav koju veliki broj građana Srbije oseća prema Rusiji. Slovenske narode, iste, pravoslavne vere, povezuje istorija u kojoj su u brojnim događajima bili na „istoj strani“. Sveže je sećanje na NATO bombardovanje Srbije i Crne Gore tokom 1999, kada je Rusija podržavala Srbiju.\n„Bez Rusije i zbog snage Rusije u Savetu bezbednosti UN jasno je da nikakvog rešenja [kosovskog problema] neće biti bez Rusije. Pre svakog rešenja posavetovaću se sa predsednikom Putinom“, rekao je na zajedničkoj pres konferenciji predsednik Vučić.\nPutin je uzvratio kritikom kosovske vlasti zbog, kako je rekao „provokativnih akcija“ poput odluke o formiranju Vojske Kosova kojom se krši Rezolucija 1244 UN-a i konstatovao da Evropska unija „malo postiže“ u posredovanju u dijalogu oko normalizacije odnosa Beograda i Prištine.\nI pored toga što, prema zvaničnim podacima, iz EU ili njenih članica, dolazi 75 odsto pomoći Srbiji, dok Rusija nije ni među prvih deset na listi, među brojnim građanima vlada uverenje da Srbija nikada neće postati članica Unije, da Zapad interesuje samo srpsko priznanje nezavisnosti Kosova i da je Rusija večiti saveznik.\nTakvo uverenje, često potkrepljeno izjavama državnih zvaničnika, ide do potpuno iracionalnih razmera. Dan nakon Putinove posete, tabloidi bliski vlasti pisali su i kako je u Beogradu zabeleženo manje poziva Hitnoj pomoći jer su se zahvaljujući Putinu “građani osećali mnogo bolje”.\nOd „Turskog“ toka do kosmosa\nTokom Putinove posete u kojoj su, prema pisanju medija, bili i predstavnici više od 40 ruskih kompanija, potpisano je preko 20 raznih protokola, memoranduma, izjava o saradnji i sporazuma. Jedini ugovor koji je potpisan odnosi se na izgradnju železničke infrastrukture. Mediji prenose navode iz resornog ministarstva da je ukupna vrednost investicije koja će se realizovati iz novog kredita Ruske federacije 230 miliona evra.\nNajznačajniji dokumenti, koji još uvek nisu potpisani, odnose se na najavljeno proširenje kapaciteta gasnog skladišta Banatski Dvor sa 450 na 750 miliona kubnih metara i izgradnja kraka gasovoda „Turski tok“ kroz Srbiju. Srpski mediji prenose procenu ruskog Komersanta da je Rusija „spremna da izgradi krak Turskog toka preko teritorije Srbije i da uloži 1.4 milijarde dolara“, a ministar energetike Aleksandar Antić je objasnio da su tokom Putinove posete „definisani početni koraci za obe strane“.\nNije poznato na koji način će Rusija podržati i učestvovati u najavljenom remontu hidrocentrale „Đerdap 2“ na Dunavu kao ni šta je sadržaj dokumenata koji se odnose na buduću podršku u oblastima inovacija i digitalizacije. Među najznačajnijim potpisanim sporazumima mediji navode korišćenje atomske energije u mirnodopske svrhe, Memorandum o razumevanju u oblasti digitalnih tehnologija kao i memorandum o razvoju inovacija u sektoru električne energije. U tom obimnom spisku „lepih želja“ koje su iskazane kroz neobavezujuće memorandume i sporazume, posebnu pažnju je izazvao sporazum o saradnji u oblasti istraživanja i korišćenja kosmičkog prostora.\nUpadljivo je da nije bilo zvaničnih izjava vezanih za stalni zahtev Rusije da se dodeli diplomatski status osoblju ruskog humanitarnog centra koji se nalazi na jugu Srbije. Ovakav zahtev nije nailazio na odobravanja zapadnih saveznika Srbije i čini se da je ostao i dalje otvoreno pitanje.\nPrebrojavanje kao demonstracija moći i odmeravanje snaga\nOno što je jasna poruka oba predsednika svodi se na spoljnu politiku dve zemlje. Putin je posetom Beogradu pokazao da, nakon poraza ruske politike u Makedoniji i Crnoj Gori, na Balkanu i dalje ima saveznike i da dalje odlučuje o granicama u regionu i statusu Kosova. Vučić, čija je politika deklarativno da Srbija treba da postane članica Evropske unije, poručio je da je bliskost Srbije sa Rusijom deo spoljne politike države, da Srbija odbija da se pridruži zapadnim sankcijama Moskvi , kao i da se ne pridruži NATO savezu.\nZa građane Srbije mnogo je upečatljivija demonstracija moći i snage koju je, okupivši desetine hiljada ljudi, prikazao predsednik Vučić. Sa parolom „1 od 300 miliona“, koja se oslanja na ovdašnju izreku „Srba i Rusa 300 miliona“, dočekom Putina on se zapravo obratio domaćoj javnosti i posebno opozicionim građanima koji pod sloganom „1 od 5 miliona“ već osam nedelja protestuju u Beogradu i širom Srbije.\nDan uoči Putinove posete, 16. januara, nekoliko desetina hiljada ljudi je u memorijalnoj šetnji centrom Beograda obeležilo godišnjicu ubistva Olivera Ivanovića , jednog od lidera kosovskih Srba koji se nije slagao sa politikom režima u Beogradu, zahtevajući da se ubice i nalogodavci atentata pronađu. Za razliku od građana koji su organizovano dočekali Putina na poziv vladajuće stranke predsednika Vučića, došli su sami, i u tihoj povorci išli iza transparenta na kojem su bile ispisane reči Olivera Ivanovića: „Nas je ipak više“.


Raseljenim licima i povratnicima obezbijeđeno više od šest miliona KM – Televizija 101\nRaseljenim licima i povratnicima obezbijeđeno više od šest miliona KM\nRaseljenim licima i povratnicima u Prijedoru obezbijeđeno je više od šest miliona KM u okviru Regionalnog programa stambenog zbrinjavanja i Projekta zatvaranja kolektivnih centara i alternativnih smještaja /CEB 2/.\nNa današnjem sastanku predstavnika Ministarstva za izbjeglice i raseljena lica Republike Srpske i grada Prijedora ocijenjeno je da se realizacija ovih projekata u Prijedoru odvija planiranom dinamikom zahvaljujući odličnoj saradnji Ministarstva i Gradske uprave.\nPomoćnik ministra za izbjeglice i raseljena lica Radovan Grajić izrazio je zadovoljstvo saradnjom sa Gradskom upravom.\n“Dobra saradnja treba da se nastavi i u narednom periodu kako bi se projekti što prije realizovali, a izbjeglicama, raseljenim licima i povratnicima u Prijedoru obezbijedili kvalitetni stambeni uslovi”, saopšteno je iz Ministarstva za izbjeglice i raseljena lica Republike Srpske nakon sastanka sa predstavnicima Gradske uprave.\nZamjenik gradonačelnika Prijedora Milenko Đaković istakao je da se u Prijedoru realizuje veliki broj projekata namijenjenih različitim kategorijama stanovništva, a kada je riječ o izbjeglim i raseljenim licima najznačajniji su ovi projekti koji se realizuju u saradnji sa Ministarstvom za izbjeglice i raseljena lica Vlade Republike Srpske.\n“Tokom sastanka razgovarano je o realizaciji potprojekata u okviru Regionalnog programa stambenog zbrinjavanja. Potprojektom `BH 1` osiguran je građevinski materijal za pet porodica. Potprojektom `BH 2` obuhvaćena je izgradnja tri kuće za potrebe lokalne integracije, kao i obnova 36 kuća za potrebe povratka u BiH i reintegracije izbjeglica i raseljenih lica”, navodi se u saopštenju.\nNajviše pažnje posvećeno je potprojektu “BH 3”, kojim je planirana izgradnja stambenog objekta sa 50 stambenih jedinica u naselju Pećani, a zahvaljujući ostvarenim uštedama otvorena je mogućnost da se izgradi dodatna zgrada sa 30 stambenih jedinica. Ovaj prijedlog je upućen donatorima i očekuje se da bude odobren.\n“Tokom sastanka razgovarano je i o projektu CEB 2, u okviru kojeg će u naselju Raškovac biti izgrađena stambena zgrada sa 20 stambenih jedinica, u kojim će biti smješteno 40 lica”, dodaje se u saopštenju.


UNS se u znak protesta odrekao novca koji mu je na konkursu dodelio Grad Beograd – RTV SUNCE Arandjelovac\nHome » Svet » UNS se u znak protesta odrekao novca koji mu je na konkursu dodelio Grad Beograd\nUNS se u znak protesta odrekao novca koji mu je na konkursu dodelio Grad Beograd\nUdruženje novinara Srbije odlučilo je da se odrekne sume od 420.000 dinara, koju je dobilo na medijskom konkursu Grada Beograda, kao znak protesta što su milione dinara dobili mediji koji su “rekorderi u kršenju Kodeksa novinara Srbije” i zato što su u komisiju za ocenjivanje pristiglih projekata nisu imenovani predstavnici reprezentantivnih novinarskih i medijskih udruženja, niti poznati medijski stručnjaci.\nUNS je novac dobio za projekat “Beogradski kolekcionari – umetnost između privatnog i javnog“, a odmah po objavljivanju rezultata je protestovao što je 11,5 miliona dinara odobreno za tabloide koji su prošle godine, prema monitoringu Saveta za štampu, imali ukupno 1.529 prekršaja novinarskog kodeksa.\nUNS navodi primer da je preduzeće Info it media, ćerka firma Insajder tim-a d.o.o, izdavača tabloida Informer dobilo tri miliona dinara, a da je Adria Media Grup, izdavač Kurira, dobila milion dinara i podseća da je Pravilnikom o sufinansiranju medijskih projekata propisano da komisije prilikom dodele novce moraju da vode računa da li su u prethodnoj godini mediji koji konkurišu kršili zakon i novinarski kodeks.\n“Ovo je druga godina zaredom da smo odbili da uzmemo novac koji nam je doduljen na konkursu Grada Beograda. Verovali smo, eto, da se će situacija poboljšati, bili smo i naivni u očekivanju da će ovog puta komisija raditi kako treba, da će biti sastavljena najpre od članova reprezentativnih udruženja a zatim i raditi onako kako treba, u interesu javnosti”, izjavio je za Glas Amerike Vladimir Radomirović, predsednik UNS-a.\nOn je podsetio da je UNS u više navrata reagovao u sličnim situacijama u poslednje vreme, ali da se siutacija se posebno pogoršala ove godine.\n“Primetno je u poslednje dve godine da se u komisije koje odlučuju o raspodeli novca ubacuju ljudi koji su iz nekih fantomskih organizacija. Za njih se u rešenjima navodi da su medijski stručnjaci, ali šira javnost ne zna ni za koga od njih, tako da je sve što se radi prvenstveno na lokalu vrlo sumnjivo i tu je već reč o stotinama miliona dinara koji odlaze preko nekih koruptivnih šema u projekte i firme i udruženja koji su vrlo sumnjivi”, kaže Radomirović.\nOn kaže da je prošle godine problem postojao i sa Ministarstvom kulture i informisanja koje u svoje komisije nije stavilo predstavnike reprezentativnih novinarskih udruženja, ali da je UNS ipak odlučio da u tim komisijama ostane, pošto su one “retke koje nije potpuno još zahvatio ovaj virus korucpije koji se širi po lokalnim samoupravama”.\n“Borićemo se do kraja da bar ti konkursi Ministarstva kulture i informisanja budu koliko-toliko zaštićeni od političkog i političko-ekonomskog uticaja koji je vidljiv u lokalnim samoupravama”, poručio je Radomirović.\nOd Ministarstvo kulture UNS je zatražio je da reaguje na zloupotrebe u sprovođenju zakona kroz projektno sufinansiranje medijskih sadržaja, a od gradonačelnika Beograda Zorana Radojičića da članove komisije bira uvažavajući stručnost kandidata, kao i kredibilnost i reprezentativnost organizacija koje predstavljaju.\nKomisiju za ocenu projekata iz oblasti javnog informisanja ove godine su činili Zorica Karanović i Marko Ivanić (nezavisni stručnjaci za medije), Biljana Ratković Njegovan (predlog udruženja radio stanica „RAB Srbija“), Miloš Lazić (predlog udruženja“ComNet“) i Slobodan Đurić (predlog Udruženja sportskih novinara Beograda), podseća UNS.\nPrethodna: Rtv Sunce – “Aktuelno” Milan Stamatović, predsednik opštine Čajetina\nSledeća: Svečani doček za američke fudbalerke u Njujorku


Beograd, 18. februar 2018 - Prvi potpredsednik Vlade i ministar spoljnih poslova Republike Srbije Ivica Dačić razgovarao je danas sa američkim senatorom Ronom Džonsonom koji je u poseti Beogradu.\nŠef srpske diplomatije i senator Džonson razgovarali su o dugoročnom prijateljstvu između Sjedinjenih Američkih Država i Srbije i važnosti tih odnosa za obe zemlje, kao i za region.\nSenator Džonson je izrazio interes Sjedinjenih Američkih Država da pomognu Beogradu u nalaženju dugoročnog rešenja u odnosima sa Prištinom. Sugerisao je da se prošlost ostavi prošlosti, da se ne zaboravi, ali da se oprosti, i da se fokusira na budućnost. Pozvao je obe strane da iskoriste istorijsku priliku za progres u normalizaciji svojih odnosa.\nMinistar Dačić je potvrdio spremnost Srbije za ulaganje napora u pronalaženju trajnog rešenja koje će biti u obostranom interesu i u cilju stabilnosti u regionu.


Pariz, Nju Delhi, Ljubljana -- U Indoneziji 20. ljudska žrtva ptičjeg gripa, novi slučajevi među živinom u Indiji, Sloveniji, Hrvatskoj i Francuskoj. Kako je saopštilo Ministarstvo zdravlja Indonezije, umrla je jedna davadesetsedmogodišnja žena, što je 20. žrtva od tog oboljenja.\n- Uočili smo da je na području Vojvodine i u severnom delu Mačve i Šumadije do sada u prirodnoj migraciji sletelo čak milion ptica, ali nije bilo uginuća izazvanog virusom avijarne influence. To, međutim, ne znači da se u narednih mesec dana, kada se očekuje i najveća migracija ptica selica, ptičji ...\nDžakarta -- Jedna Indonežanka koja je živela u Džakarti umrla je od ptičjeg gripa, rekli su danas indonežanski zdravstveni zvaničnici. Testovi u lokalnoj bolnici potvrđuju ptičji grip, a ako rezultati budu potvrđeni i u stranim laboratorijama koje priznaje Svetska zdravstvena organizacije, biće ...\nBlic - 22.02.2006\nDok se na nivou EU razmatra donošenje odluke da se celokupna živina vakciniše kako bi se sprečilo širenje ptičjeg gripa, prvi slučaj smrtonosnog virusa juče je otkriven u Slovačkoj. U Nemačkoj se broj otkrivenih slučajeva povećao na 103.\nAvioni štite Nemce od ptičjeg gripa\nSmrtonosni tip virusa ptičjeg gripa nastavio je da se širi Evropom. U kopnenom delu Nemačke juče su otkriveni prvi slučajevi zaraženih ptica. Nemački zvaničnici su juče rasporedili avione tipa 'tornado' i vojnike kako bi se sprečilo da zaražene ptice sa ostrva Rigen pređu na ostrvo.\nSrbija: Čekajući ptičji grip\nLjubljana, Maribor, Budimpešta, Bratislava -- Inspekcijske službe pojačale kontrolu prometa živinskim mesom na beogradskim pijacama. Posle upozorenja direktora Uprave za veterinu ministarstva poljoprivrede Dejana Krnjajića da je pitanje dana kada će ptičji grip stići i u Srbiju, inspektori su danas ...\nPovratak selica, povratak opasnosti\nLjubljana, Sarajevo, Sofija -- Uprava za veterinu ministarstva poljoprivrede pooštrila nadzor sprovođenja Uredbe o držanju živine u zatvorenom prostoru. Kako se bliži povratak ptica selica, direktor Uprave za veterinu Dejan Krnjajić za B92 kaže da u Srbiji postoji realna opasnost od sletanja ...


SP: Srbiji ne leži Japan - prvi poraz Srpkinja!\nOdbojkašice Srbije doživele su prvi poraz na Svetskom prvenstvu, pošto su izgubile od domaćina Japana posle četiri seta.\n"Orlice" su već obezbedile plasman na "Fajnal 6" u Nagoji, ali još nisu potvrdile prvo mesto u drugoj fazi takmičenja, iako su odlično otvorile i ovaj duel.\nOdigrale su maestralno, imale u tom delu 14 poena prednosti, ali se odlučujućim ispostavilo opuštanje u finišu, kada su se Japanke razigrale i polako ih uvukle u svoj ritam.\nSredinom drugog dela "momentum" je prošao na stranu domaćina, one su hvatale gotovo sve lopte u odbrani i koristile loš prijem našeg tima. Usledio je veliki pad koncentracije, gubitak drugog, pa na isti način i trećeg seta.\nSimptomatično je to da, kada god bi rezultatski prišle, igračice Srbije bi pravile nekarakteristične greške i dozvoljavale rivalkama da se odlepe. Selektor Zoran Terzić se odlučio da promeša karte, Tijana Bošković nije ni ulazila u igru, ali to na kraju nije bila dobra taktika.\nBez obzira na poraz, Srpkinje su i dalje prve u grupi sa 21 bodom, istim kao Holandija i Japan, ali uz bolju poen razliku. U četvrtak protiv Holandije od 9.10 po našem vremenu igraju za prvo mesto grupe.\nŠto se top 6 faze tiče, po 3 prvoplasirane selekcije iz E i F grupe izboriće plasman u treću rundu takmičenja, koja će biti odigrana u Nagoji.


dejan bekic fudbaler\nLEGENDU ZVEZDE SA 23 GODINE ODNELA OPAKA BOLEST - CELA ZEMLJA PLAKALA: Pred smrt rekao "Ugasi svetlo, vidiš da smeta..." 0 Podijeli Podijeli na facebook Podijeli na twitter Podijeli na viber Pošalji na mail\n24.11.2021. / 12:15\nBolest je preko noći odnela Dejan Bekića, sjajnog fudbalera Zvezde, jednog od najboljih kojeg su imali šezdesetih godina.\nCrvena zvezda postoji od 1945. godine i kroz nju je prošlo stotine i stotine sjajnih fudbalera, ali jedan od najvećih talenata nije uspeo da zasija do kraja pošto se nažalost isprečila užasna bolest.\nZvao se Dejan Bekić, bio je zaljubljen u Crvenu zvezdu i trubu, ali se njegov život ugasio sa samo 23 godine. Izgubio je životnu bitku 23. novembra 1967. godine, pošto je rak limfnih žlezda strahovito brzo napredovao i odneo je njegov život ni punu godinu od dijagnoze.\nBekić je bio standardni prvotimac Crvene zvezde, odigrao je već 129 utakmica kod Pavića, Toplaka i Miljanića, a pored fudbalskih kvaliteta imao je i ljudske, svi u svlačionici su ga cenili.\nO Dejanu su pričali kao omiljenom u društvu, a koliko je bio sjajan fudbaler govori i podatak da je nasledio broj i poziciju čuvenog Vladice Popovića, kucao je na vrata reprezentacije Jugoslavije, da bi se sve promenilo na Nikoljdan 1966. godine kada je nagovešteno da je teško bolestan.\nTrebalo je da putuje sa prvim timom na turneju po Južnoj Americi, međutim prilikom posete saigraču i najboljem drugu Saši Markoviću, njegove sestra i majka su primetile da se zadihao na stepeništu. Kada su mu to saopštile, videle su da ima i otok na vratu, pa su ga odmah posavetovale da ode kod doktora. Nakon detaljnih analiza Miljanu Miljaniću i dr Bori Babiću je saopšteno da ima rak limfnih žlezda, o kome se malo toga znalo šezdesetih godina prošlog veka.\n"Miljan je znao da mu vreme ističe i prema Dejanu se ponašao zaštitnički. Dejan je slutio ali tačan nalaz lekara nije znao. Ni njegov najbolji drug sa kojim je u half liniji proveo 5 godina Aleksandar Saša Marković nije znao za dijagnozu bolesti. Prilikom Dejanovog poslednjeg derbija na kojem su obojica učestvovala, Miljan je skrenuo Saši pažnju da pripazi na Dejana, jer se ovaj još nije oporavio od virusa. Sale je na toj utakmici bio zaštitnički postavljen, a igrači Partizana ne znajući za bolest, nisu štedeli Dejana Bekića", pisala je Crvena zvezda na 50. godišnjicu smrti fudbalera.\nSlobodan Škrbić, Živorad Jevtić, Zoran Prljinčević i Dejan Bekić\nU proleće 1967. godine stigle su dobre vesti, pisalo se da je jedan od najboljih fudbalera svoje generacije Zvezde na putu da pobedi tešku bolest, tim povodom je dao i intervju za "Tempo" pošto je počeo ponovo da trenira, međutim nažalost stanje mu se ubrzo potom pogoršalo.\n"Mlad sam i volim da se zabavljam. Imam mnogo drugova. Ali fudbal je 'isuviše sebičan'. Dok se subotom i nedeljom moji prijatelji zabavljaju - ja se pripremam za utakmice", pričao je tada mladi plavokosi Bekić.\nDejan Bekić je studirao Višu školu za spoljnu trgovinu, a obožavao je i trubu i Luja Armstronga.\nBolest je oborila Bekića, dvadesetak dana pred smrt više nije mogao ni da ustane iz kreveta, ali navijači ga nisu zaboravili. Nekoliko stotina njih došlo je ispred njegovog prozora, skandirali su "Dejane, ustani! Dejane, vrati se!", međutim ubrzo je prebačen na VMA gde je i preminuo.\nTokom noći 23. novembra 1967. godine prestalo je da kuca srce velikog talenta Crvene zvezde, jednog od najvoljenijih i najcenjenijih igrača koje je imao srpski gigant.\n"U četvrtak ujutro, u pola tri, samo na nekoliko trenutaka pre svoje smrti, Dejan je rekao svom bratu: 'Ugasi svetlo, vidiš da mojima smeta... ", pričao je u suzama Miljan Miljanić za "Tempo" pošto je saznao da je jedan od njegovih omiljenih igrača preminuo.\nKoliko su ga samo svi voleli najbolje govori i to da je legenda Crvene zvezde Jovan "Kule" Aćimović svom sinu dao ime Dejan, baš po nekadašnjem saigraču koji je prerano otišao na onaj svet.


Radojičić u Tirani: Digitalizacija i inicijativa „Otvoreni Balkan” veliki potencijali našeg regiona - Beogradski Portal\nRadojičić u Tirani: Digitalizacija i inicijativa „Otvoreni Balkan” veliki potencijali našeg regiona\nGradonačelnik Beograda prof. dr Zoran Radojičić sastao se sa gradonačelnikom Tirane Erionom Veliajem u prestonici Albanije gde je učestvovao na konferenciji „Otključavanje potencijala digitalne ekonomije na Zapadnom Balkanu” sa kolegama gradonačelnicima iz Podgorice, Skoplja i Tirane.\nPrilikom sastanka sa gradonačelnikom Tirane u gradskoj kući, Radojičić i Veliaj su razgovarali o unapređenju međusobne saradnje, povezivanju mladih i kreiranju zajedničkih projekata u oblasti omladinske politike i obrazovanja.\n– S obzirom na to da je Tirana evropska prestonica mladih za 2022. godinu, sjajna je prilika razgovarati sa kolegom Veliajem i videti napredak koji je Tirana ostvarila u velikom broju lokalnih politika, a naročito u oblasti omladinske politike i mobilnosti. Beograd je spreman da u narednom periodu zajedno sa ostalim glavnim gradovima Zapadnog Balkana ostvari još veću saradnju u oblasti digitalne ekonomije i povezivanja naših mladih preduzetnika – izjavio je Radojičić.\nGradonačelnik je naglasio važnost digitalizacije za Beograd i Srbiju kao i to da je upravo ovaj proces jedan od najvažnijih u borbi protiv pandemije kovida 19, u kojoj se Beograd pokazao u odličnom svetlu, navodeći primere e-Uprave, plaćanja komunalnih usluga putem e-servisa, uvođenja sistema „Oko sokolovo”, kao i ostalih „smart” rešenja u Beogradu.\n– Važno je istaći da će nam inicijativa „Otvoreni Balkan” omogućiti da već od aprila meseca građani jedne zemlje, koji imaju nalog na nacionalnim portalima za e-Upravu, mogu da koriste elektronske usluge na portalima druge zemlje. Takođe, u tu svrhu građani će dobijati svoj jedinstveni identifikacioni broj „Otvorenog Balkana” sa kojim će moći u drugim zemljama da ostvare različite pogodnosti – zaključio je gradonačelnik Radojičić.


CRTA :Za 75 radnih dana u plenumu u 2016. poslanici usvojili 88 zakona - CRTA\nAktuelnosti / 30.12.2016.\nGodinu za nama obeležili su dva skupštinska saziva zbog vanrednih parlamentarnih izbora i formiranje jedanaestog skupštinskog saziva od uvođenja višestranačkog sistema 1990. godine. Građani Srbije su nakon nepune dve godine, koliko je trajao deseti saziv, 24. aprila izašli na birališta i izabrali nove/stare predstavnike u Narodnoj skupštini.\nSa jedanaestim sazivom Narodne skupštine, koji je formiran 3. juna, u Parlament su se vratile stranke koje su u prethodnim izbornim ciklusima ostajale ispod cenzusa – Srpska radikalna stranka i Liberalno demokratska partija. Ipak novi saziv doneo je i nove poslaničke grupe – Pokret DVERI i Pokret Dosta je bilo. Ukupno 16 poslaničkih klubova, četiri više u odnosu na prethodni saziv, brojnija i raznovrsnija opozicija uneli su jednu novu dinamiku u rad novog saziva.


Vilijem Montgomeri: Tito nikad ne bi pristao da ima rusku bazu u Srbiji | WebTribune\nHome IZBOR Vilijem Montgomeri: Tito nikad ne bi pristao da ima rusku bazu u Srbiji, biće posledica …\nBivši američki ambasador u Srbiji Vilijem Montgomeri smatra da je pitanje statusa Srpsko-ruskog humanitarnog centra važno pitanje za Srbiju.\n“Žao mi je što to moram da kažem, ali u opštoj slici, za SAD zapravo i nije bitno da li će Srbija odlučiti da se približi Rusiji dajući na primer ‘diplomatski status’ onome što bi trebalo da bude ‘humanitarni centar.’ Dani Hladnog rata kada su te stvari bile važne za SAD su odavno prošli,” rekao je Montgomeri za Tanjug.\n“Jer, implikacije te odluke snosiće narod Srbije, a ne SAD”, ističe Montgomeri.\n“Premda mislim da veliki majstor neutralnosti tokom hladnog rata, maršal Tito nikad ne bi pristao da ima rusku bazu na srpskoj teritoriji nazvanu drugim imenom, njegovo vreme je davno prošlo,” dodaje on.\n“Kosovski Albanci slušaju samo, ponavljam samo, SAD”\nMontgomeri se nada da će aktuelna američka administracija iskoristiti svoj uticaj da izvrši pritisak na kosovske Albance da ispune obaveze koje su preuzeli Brišelskim dijalogom ali kaže i da “strahuje da se to neće dogoditi”.\nNajvažnije je, ističe, da je odnos Srbije i SAD, nakon što je prošao kroz različite faze, danas odnos dve nezavisne zemlje koje možda imaju različitu perspektivu o nekim pitanjima ali su ujedinjene kada je reč o onome što je važno..\n“Predsednik Vučić razume da bez snažnog ekonomskog rasta, Srbija ne može da unapredi infrastrukturu i omogući svojim građanima bolji život. Ona bez toga ne može da bude stub stabilnosti u regionu, kakav je bila u prošlosti i kakav može da bude ponovo,” zaključio je on.


JAVNOST U ŠOKU: Američki penzioneri finansiraju kinesku vojsku! | Happy BSC portal\nBol Tamarinih roditelja ne prolazi: Ispratili su je u diskoteku pre 8 godina,...\nDržavni penzioni fond Kalifornije ulaže milijarde dolara u kinesku vojnu brodogradnju, vojno-pomorske baze, i tehnologiju koju Kina koristi za praćenje Ujgura.\nTo je saopštio američki kongresmen Džejms Benks za televiziju Foks njuz ističući da su skoro sve važne američke insitucije stradale od kineskih špijuna, preneo je sinoć Sputnjik.\nPrema njegovim rečima, kompanije u SAD nude Kinezima radna mesta, a zatim im prenose i svoja stručna znanja, dobijajući zauzvrat brzi profit. Univerziteti i laboratorije angažuju kineske naučnike, koji nakon toga prosleđuju istraživanja u Kinu, smatra novinar.\n- Čak su i američki penzioni fondovi podložni krađi. "Kalpers" je državni penzioni sistem Kalifornije koji raspolaže aktivama u vrednosti od 300 milijardi dolara. Nedavno je iz pisama kongresmena Indijane Džima Benksa obelodanjeno da je kineska špijunska organizacija vrbovala investicionog direktora kalifornijskog fonda. To je neverovatno - rekao je američki novinar.\n- U ovom slučaju nam je poznato da je investicioni direktor "Kalpersa" Ju Ben Men polaznik programa "Hiljadu talenata", koji finansira kineska vlada i koji kontroliše Komunistička partija Kine - precizirao je Benks.\nPrema njegovim rečima, taj program je razvijen s ciljem da se vrbuju vredni pojedinci i da se postave na veoma važne pozicije. U ovom slučaju, Jiu Bej Men je postavljen na taj položaj kako bi mogao da prati najveci američki državni penzioni fond, prenosi Sputnjik.\n- On je odatle prebacio 3,1 milijardu dolara u 172 različite kineske kompanije. Saznali smo da "Kalpers" preko tog investicionog fonda investira u kinesku vojnu brodogradnju i vojno-pomorske baze. Još gore je što su investirali u kompaniju "Hikvižn", koja razvija različite tehnologije za nadzor, koje se koriste za praćenje muslimanskih Ujgura - tvrdi američki kongresmen i ističe da je apelovao na guvernera Kalifornije da preduzme neophodne mere.\nJedan od najvećih američkih finansijkih igrača - "Kalpers" - pomaže da se obnove oružane snage glavnog američkog vojnog suparnika, ogorčen je kongresmen.\n- To se događa i sa federalnim penzionim programom "Trift sejving plens". Međutim, ovo je jedini slučaj kada smo otkrili da je fond angažovao učesnika programa "Hiljadu talenata", zbog čega je i bilo sve tako očigledno. Ukoliko gubernator Kalifornije ne preduzme odgovarajuc´e mere, moramo se zapitati na čijoj je on strani - zaključuje Benks.


Košarkaški klub Mega Mozzart » ODLIČNA MEGA SLAVILA U LAKTAŠIMA\nODLIČNA MEGA SLAVILA U LAKTAŠIMA\nKošarkaši Mega Bemax su posle odlične borbe tokom svih 40 minuta meča savladali Igokeu u Laktašima sa 82:89 (20:28, 14:26, 25:17, 23:18) u okviru meča 11. kola ABA lige. Izabranici Dejana Milojevića imali plus 20 na poluvremenu, domaća ekipa je uspela da spusti razliku na 3 poena, ali su Čančar i Bitadze u ključnim momentima bili sigurni za izuzetno bitnu pobedu Mege. Trener Mega Bemaxa na ovom meču zbog povreda nije mogao da računa na Nikolu Miškovića i Ognjena Čarapića.\nNajefikasniji u redovima Mega Bemaxa su bili Vlatko Čančar sa 21 poenom i Stefan Fundić sa 14 a odličan je bio i Goga Bitadze sa 13 poena, 10 skokova i 4 blokade. U domaćoj ekipi Nikola Jevtović i Vuk Radivojević su imali po 18 poena.\nPosle 11 odigranih kola Mega Bemax i Igokea imaju po 4 pobede. U narednom kolu u ponedeljak 18. decembra od 18 časova Mega gostuje u Zagrebu ekipi Cibone.\nDejan Milojević je započeo meč sa petorkom Rebić, Enis, Mušidi, Čančar, Bitadze. Dobar početak igrača Mege koji poenima iz reketa i uz trojku Rebića vode sa 8:12. Igokea izjednačuje rezultat a problem za ekipu Mege su dve lične greške Čančara i Mušidija. Igrači Mege posle skokova u napadu stižu do prednosti od 5 poena na minut i po do kraja četvrtine. Bitadze i Fundić se odlično snalaze pod košem a prva četvrtina se završava polaganjem Lazića za 20:28.\nMega nastavlja sa dobrom igrom i u drugoj četvrtini gde je u odbrani limitirala domaću ekipu na dva postignuta poena za skoro četiri minuta igre a sa druge strane Lazić i Čančar pogađaju za već ubedljivih 25:43 sredinom perioda. Igrači Mega Bemaxa su se posebno istakli sa skokovima u napadu gde su ih u jednom periodu četvrtine za manje od minut imali čak četiri. Igokea nema rešenje za Megin napad a potvrda sjajne igre je bila akcija iz auta na sekund do kraja gde je Rebić pronašao Čančara za polaganje i 34:54 posle prvih 20 minuta igre. Pored 8 ofanzivnih skokova, igrači Mege su gađali sjajnih 17 od 21 za 2 poena.\nDomaća ekipa je bolje započela drugo poluvreme i uspela da smanji minus na 14 poena. Posle tajm-auta Milojevića, Mega je uspostavila kontrolu u napadu preko ulaza Enisa i Rebića. Bitadze blokadama zatvara reket, ali Igokea trojkama ne dozvoljava dalje odlepljivanje. Rebić pogađa na kraju treće četvrtine sa poludistance za 59:71.\nNa početku poslednje četvrtine Bitadze zbog 4. lične greške ide na klupu, ali Mega održava 10-ak poena prednosti preko Fundića u reketu. Igokeao novom trojkom uspeva da spusti razliku na 8 poena. Igrači Mege imaju problema u napadu, pa je prednost nastavila da se topi do 78:81 na nešto više od 2 minuta do kraja. Bitadze pogađa izuzetno bitne poene posle skoka u napadu, Jevtović odgovara polaganjem na drugoj strani. Čančar preuzima odgovornost u napadu i sa dva odlična polaganja donosi mirnijih plus 7 na ulasku u poslednji minut. Do kraja meča su igrači Mege rutinski sačuvali pobedu za konačnih 82:89.\nIgokea: Ponjavić, Li 12, Gajić, Glogovac, Nikolić, Milošević 10, Jevtović 18, Radivojević 18, Ljubičić 8, Šibalić 8, Vuković, Rikić 8.\nMega Bemax: Mušidi, Rebić 13 (5 skokova, 5 asistencija), Sinovec 8, Čančar 21 (5 skokova), Bitadze 13 (10 skokova, 4 blokade) Jovičić, Lazić 9 (5 skokova), Koprivica, Samardžiski, Enis 11 (7 asistencija, 3 ukradene lopte), Fundić 14 (7 skokova), Kapetanović.\nČANČAR: „DAĆEMO SVE OD SEBE DA POPRAVIMO UTISKE I TRIJUMFUJEMO U LAKTAŠIMA“\nENIS: „VEOMA SAM SREĆAN ZBOG TRIJUMFA NA OPROŠTAJU“, REBIĆ: „POBEDU POSVEĆUJEM DEDI


Udruženje sportskih novinara Srbije (USNS) ponovo je upozorilo Regulatorno telo za elektronske medije da pojedini kablovski kanali grubo krše član 64. Zakona o elektronskim medijima ("Sl. glasnik RS", br. 83/2014 i 6/2016 - dr. zakon - dalje: Zakon) i protivzakonito zabranjuju drugim TV stanicama da izveštavaju sa utakmica.\nUSNS naglašava da su utakmice, kao što je nedavno odigrana između Crvene zvezde i Sasuola u plej-ofu za plasman u Ligu Evrope, na listi najvažnijih događaja od posebnog značaja, sa obrazloženjem da imaju ekskluzivna TV prava.\n"Zakon je jasno i precizno uredio ovu oblast, što znači da isključivo pravo prenosa ovih događaja ima samo pružalac usluge TV emitovanja, kome je pristup slobodan i čija zona prokrivanja obuhvata celokupno područje Republike Srbije i regulator je dužan da o tome obavesti Evropsku komisiju", navode iz USNS.\nDalje se dodaje da kablovski kanali, koji se mogu pratiti samo u pojedinim kablovskim mrežama ili putem IP TV, ne mogu ostvariti ekskluzivno pravo prenosa na listi događaja od posebnog značaja, u šta spada duel Crvene zvezde i Sasuola u kvalifikacijama za Ligu Evrope.\n"U slučaju ponovnog kršenja Zakona od strane REM-a, Udruženje sportskih novinara Srbije zahtevaće od Narodne skupštine Republike Srbije, koja bira članove Saveta REM-a, da se pozovu na odgovornost svi članovi Saveta regulatora", zaključuju iz USNS.\nIzvor: Vebsajt Tanjug, 26.08.2016.


Reke se povlače, kritično na Južnoj Moravi – Nadlanu.com\nReke se povlače, kritično na Južnoj Moravi\nObjavljeno 22. apr 2014. / 11:00:05\nHidrološka situacija u Srbiji postepeno se smiruje, reke se uglavnom povlače, a najkritičnije je na ušću Južne u Veliku Moravu, izjavio je danas hidrolog u Republičkom hidrometeorološkom zavodu (RHMZ) Dejan Vladiković.\n"Kod stanice Mojsinje, na ušću Južne u Veliku Moravu, na snazi su mere vanredne odbrane od poplava", rekao je on za RTS i dodao da je nivo podzemnih voda takođe u porastu.\nGovoreći o prognozama za ovu sedmicu, Vladiković je naveo da će topljenja snega, koje je u toku na Kopaoniku, izazivati poraste vodostaja, dok je, zbog novih padavina, u sredu, četvrtak i petak "realno očekivati 'talas na talas', pre svega na Toplici i delovima Južne Morave".\n"Imaćemo nove poraste vodostaja, ali ne očekujemo isti intenzitet", rekao je on i upozorio da treba obratiti pažnju i na moguće nove odrone na raznim lokacijama.\nNivo Velike Morave kroz Pomoravlje, porastao je noćas za 30 do 40 centimetara i stalno raste, a vrh talasa se očekuje danas sa Zapadne i Južne Morave, rečeno je danas Tanjugu u preduzeće Srbijavode u Ćupriji.\n"I pored toga na Moravi je stanje stabilno, opasnosti za naselja i imovinu nema, u okviru onog što mi branimo" izjavio je Tanjugu Janoš Nemat odgovorno lice u tom preduzeću.\nU Đunisu kod Kruševca je noćas bilo najkritičnije kada je posle ponoći vodostaj naglo porastao, ali srećom nije bilo novih evakuacija.\nNa području Lučana voda je opet ispravna za piće, potvrdio je jutros Tanjugu predsednik ove opštine Mladomir Sretenović.\nOn je kazao da je zbog obilnih padavina i poplava koje su zadesile ovo područje došlo do zamućenja, međutim, voda je bakteriološki i higijenski ispravna.\n"Rađena je analiza, koja je potvrdila da za sada nema bojazni za građane", naveo je Sretenović.\nOn je dodao da nivo Bjelice i Zapadne Morave opada, a dve komisije koje su formirane za procenu štete na poljoprivrednim usevima i infrastrukturi nastavljaju rad na proceni štete.\nSretenović je istakao da je sačinjen prioritetan cilj za pomoć domaćinstvima koja su najviše pogođena ovom poplavom, tako da će se izveštaj ili obaveštenje i molbe za sredstva danas naći na dnevnom redu sednice Vlade republike Srbije.\nNačelnik Sektora MUP-a za vanredne Predrag Marić izjavio je da je uglavnom stagnacija i manje opadanje vodostaja na rekama, ali da se u vrlo malom broju slučajeva reke vraćaju u korita i da se, uz to, već sutra, prema vremenskoj prognozi, očekuju obilne padavine.\nOd početka poplavnog talasa u Srbiji do sada je evakuisano 503 ljudi, precizirao je Marić.\nOn je preporučio lokalnim samoupravama, da se angažuju svim kapacitetima pogotovu u opštinama gde je proglašena vanredna situacija.\nInače, sednica tehničke vlade Srbije zakazana je za danas u 15.30 sati, a na njoj će se razgovarati o trenutnoj situaciji u poplavljenim područjima.\nMinistarka zdravlja Slavica Đukić Dejanović, koja je obišla Prokuplje i Žitorađu, poručila je da će na današnjoj sednici vlade biti reči o pomoći ugroženim opštinama i da će ministri podneti izveštaj o situaciji u poplavljenim opštinama koje su obišli.\n"Vlada će biti obaveštena o svim ovim aktivnostima, ali Štab za vanredne situacije će morati da funkcioniše i dalje, jer je vanredno stanje u 11 opština", poručila je ministarka.\nPoplavljeno groblje u Prokuplju / Foto: Saša Đorđević / Beta\nI ministri saobraćaja i građevinarstva u tehničkoj vladi, Aleksandar Antić i Velimir Ilić, koji su obišli Lučane zatražili su od te lokalne samouprave da danas do devet sati pošalju izveštaj šta je najneophodnije za prvu pomoć zbog izlivanja reke Bjelice koja je pričinila velike štete, kako bi vlada reagovala i uputila prvu pomoć opštini Lučani.\n"Obilazimo teren, imaćemo sednicu vlade, podvući crtu i pomoći opštinama i ljudima...Moramo da napravimo presek stanja i to u svih 12 opšstina i da krenemo da saniramo probleme", rekao je Antić.\nVelimir Ilić najavio je da će predložiti da vlada delimično finansira sanaciju kuća oštećenih u poplavama.\nOn je kazao i da će na današnjoj sednici Vlade Srbije predložiti da se zemljoradnicima u poplavljenim područjima iz robnih rezervi obezbedi hrana za stoku.\nOdgovornost za poplave u Srbiji, po oceni ministra, snose lokalne samouprave koje su imale dužnost da čiste korita manjih reka.\nIlić je dodao da su zbog izliva reka nastale vododerine i velika oštećenja seoskih puteva, i upozorio da će biti "velikih problema" ako bude novih padavina i topljenja snega.\nŠto se Beograda tiče, na Savi i Dunavu u ovom trenutku ne postoji opasnost od naglog porasta vodostaja, izjavio je direktor Javnog vodoprivrednog preduzeća Beogradvode Miloš Milovanović.\nMilovanović je za Jutarnji program RTS-a rekao da se da se na Savi i Dunavu ne očekuju problemi i da su građani za sada bezbedni.\nOn je objasnio da se sneg u Evropi uglavnom istopio, a da su Srbiju zadesili problemi zbog lokalnih padavina i topljenja snega na planinama.\nMilovanović je podsetio da je prošle godine u isto vreme vodostaj bio za dva metra viši. Vodostaj na Savi danas je na koti 320, a na Dunavu oko 370, što znači da je dva metra niži od kote koja bi značila redovnu odbranu od poplava, dodao je Milovanović.\nRedovna odbrana od poplava se proglašava kada reka napusti korito, objasnio je Milovanović i dodao da to znači povećano nadgledanje svih objekata u vodoprivredi za zaštitu od poplava, dežurstva i svakodnevne obilaske terena.\nUpitan o problemima zbog podvodnih voda u Ovči, Borči, Krnjači i Kotežu, Milovanović je odgovorio da se pojedini delovi Beograda nalaze na veoma niskim kotama, tako da pri obimnim padavinama kapaciteti kanala ponekad nisu u mogućnosti da svu vodu sprovedu preko pumpi do Dunava.\n"U ovom trenutku verovatno neki delovi Pančevačkog Rita se nalaze dva metra ispod kote Dunava", rekao je Milovanović.\nOn je dodao da je potrebna bolje održavanje kanalske mreže i da građani ne bi trebalo da zatrpavaju kanale koji se nalaze ispred njihovih kuća.\nZa zaštitu od poplava potrebno 11 milijardi dinara\nDirektor Javnog preduzeća "Srbijavode" Goran Puzović izjavio je danas da je za potpunu zaštitu od poplava u Srbiji potrebno izdvojiti 11 milijardi dinara.\nOn je za Radio-televiziju Srbije rekao da je JP "Srbijavode" sastavilo spisak od 175 ugroženih lokacija, a da je najveći problem za njihovo obezbeđivanje nedostatak novca. Opširnije o ovome možete naći ovde.\nMondo, Nadlanu, agencije


18. maja 2020. – GRAD Kruševac\nNaslovna » 2020 » maj » 18\nArhiva po danima: 18. maja 2020.\n18. maja 2020.\tKomentari su isključeni na Kako do vaučera za odmor u Srbiji 234 Pregleda\nPrijava za besplatne vaučere podnosi se na šalterima JP “Pošta Srbije”, uz ličnu kartu i najkasnije 30 dana pre početka realizaacije aranžmana. Građanima je na raspolaganju 400.000 vaučera za blizu 1.500 ugostiteljskih objekata širom SrbijePrijava koju građani treba da popune može se preuzeti na šalterima pošte i predaje se isključivo uz ličnu kartu ili pasoš. Zaposlena lica, uz popunjenu prijavu, ...\n18. maja 2020.\tKomentari su isključeni na Direktorka PU “Nata Veljković” reagovala na zloupotrebe dvorišta gradskih vrtića 453 Pregleda\nNakon što je kruševacgrad na svojoj Fejsbuk stranici objavio fotografije smeća i praznih flaša nakon “divljanja” nezvanih noćnih posetilaca dvorišta vrtića “Leptirić” i “Lane”, oglasila se i driketorka ustanove “Nata Veljković”, Vesna Živković” pismom u kome apeluje na ove mlade ljude da ne koriste dvorišta vrtića za svoja noćna druženja, a sve sugrađane da kad ih vide, ovakve “neprimerene radnje” ...\n18. maja 2020.\t2 komentara 180 Pregleda\nKruševacgrad i novine GRAD našle su se među pet mediskih kuća u Srbiji kojima je Evropski Fond za podršku novinarstvu u vreme COVID-19 (European Journalism COVID-19 Support Fund) dodelio sredstva kao pomoć u kvalitetnom radu na informisanju građana i građanki tokom COVID-19 krizeGrant u u vrednosti od 25.000 evra iskoristićemo da sačuvamo naše medije u vreme pandemije, te da tehnički ...\n18. maja 2020.\tKomentari su isključeni na Nacionalni Dan sećanja na žene žrtve nasilja u porodici 64 Pregleda\nNa 18. maj, Nacionalni Dan sećanja na žene žrtve nasilja u porodici, Mreža Žene protiv nasiljapoziva nadležne državne institucije da pravovremeno reaguju i spreče nasilje prema ženama i femicid. – Pozivamo državu da uspostavi i vodi evidenciju o slučajevima nasilja u porodici, uključujući i evidenciju o femicidu, njegovim uzrocima i posledicama. Pozivamo nadležne da u sprečavanju i suzbijanju nasilja prema ženama ...\n7. maja 2021., 03:59\nPolicija rasvetlila ubistvo u pokušaju


M. K. 29. septembra 2016. 16:50\nPo poternici BiH vlasti Švajcarske uhapsile su Elfetu Veseli koja je 1992. svirepo usmrtila 12-godišnjeg Slobodana Stojanovića\nVlasti Švajcarske uhapsile su Elfetu Veseli, koju Tužilaštvo BiH tereti da je tokom rata u BiH ubila dečaka srpske nacionalnosti, saopštilo je Tužilaštvo BiH.\nU saopštenju se navodi da je Elfeta Veseli, rođena 1960. godine, u okolini Zvornika, u blizini mesta Kamenica, 1992. godine na izuzetno svirep način, hladnim oružjem, usmrtila 12-godišnjeg dečaka srpske nacionalnosti Slobodana Stojanovića.\nŠvajcarske vlasti su Veseli uhapsile po zahtevu Tužilaštva BiH.\nTužilaštvo BiH je, kako je navedeno, sprovelo opsežnu istragu i prikupilo dokaze da je Elfeta Veseli počinila ovaj ratni zločin, posle čega je pokrenulo aktivnosti za njeno lociranje, hapšenje i izručenje pravosuđu BiH.\nU saopštenju se navodi da se Veseli u Švajcarskoj usprotivila dobrovoljnom izručenju po skraćenoj proceduri u BiH, zbog čega će biti izručena BiH, gde će joj se suditi.\nAlbankadečak srpske nacionalnostisvajcarska


Čubrilović: Neformiranje Savjeta ministara ide na savjest međunarodne zajednice - Sve o Srpskoj\nČubrilović: Neformiranje Savjeta ministara ide na savjest međunarodne zajednice\n„U IZVJEŠTAJU EVROPSKE KOMISIJE NIGDJE NE PIŠE DA SRPSKA NEŠTO NIJE ISPUNILA“\nPredsjednik Narodne skupštine Nedeljko ČUBRILOVIĆ: Cinizam nekih činovnika međunarodne zajednice ogleda se i kroz sam izvještaj Evropske komisije u kojem se kaže da BiH nije uradila mnogo toga, a nije priznala ni Kosovo. Pa, to Kosovo nije priznalo pola svijeta, nisu priznale ni neke zemlje članice EU, ali se to kao neka negativnost pripisuje BiH\nPREDSJEDNIK Narodne skupštine Republike Srpske Nedeljko Čubrilović izjavio je u Trnovu da neformiranje Savjeta ministara ide na savjest međunarodne zajednice koja više doprinosi tome da nema tog pomoćnog tijela Predsjedništva BiH, nego što se trudi da bude uspostavljen.\n„Sigurno je da nikome u BiH ne odgovara neformiranje Savjeta ministara kao završni čin primjene rezultata opštih izbora iz prošle godine. To sasvim sigurno ne odgovara Republici Srpskoj, ali, uvjeren sam, ne odgovara ni svim građanima BiH“, rekao je Čubrilović Srni.\nOn je ukazao i na cinizam koji pokazuju neki činovnici međunarodne zajednice, koji se ogleda i kroz sam izvještaj Evropske komisije, gdje se kaže da BiH nije uradila mnogo toga, a nije priznala ni Kosovo.\n„Pa, to Kosovo nije priznalo pola svijeta, nisu priznale ni neke zemlje članice EU, a to se pripisuje kao neka negativnost BiH. Ovdje treba definisati gdje leži problem. Republika Srpska u pomenutom izvještaju ne pominje se u negativnom kontekstu, odnosno nigdje ne piše da Srpska nije ispunila preuzete obaveze“, rekao je Čubrilović.\nPrema njegovim riječima, Republika Srpska ispoštovala je sve ono što je dogovorila sa međunarodnom zajednicom, a to se prvenstveno odnosi na mehanizam koordinacije koji je usaglašen i gdje svi nivoi vlasti treba da odgovaraju i rade ono za šta su Ustavom BiH zaduženi.\n„Neformiranje Savjeta ministara više ide na savjest međunarodne zajednice koja doprinosi tome da nema tog tijela, nego što se trudi da napravi taj savjet. Mislim da se zloupotrebljavaju i koriste neke političke opcije, prije svega iz reda bošnjačkog naroda, kako bi svoje ciljeve stavili ispred ciljeva građana BiH“, rekao je Čubrilović, koji je i predsjednik Demosa.\nOn očekuje da, ipak, pobijedi savjest vodećih političara u BiH koji bi trebalo da do konačnog rješenja dođu što prije jer, kako je ocijenio, svaki dan odgađanja formiranja Savjeta ministara znači još jedan izgubljeni dan za građane i BiH kao zemlju koja teži da bude ravnopravan član EU.\nČubrilović je ponovio da će ključne institucije Republike Srpske energično odbaciti sve ucjene i pritiske na srpske predstavnike u institucijama BiH u vezi sa formiranjem izvršne vlasti na nivou BiH.\nTagoviKosovo i Metohija Nedeljko Čubrilović Savjet ministara


“Relativni izborni pobjednici” imaju pravo, ali ne i obavezu formiranja vlasti - Istinomjer\nU ovom kontekstu, smatramo da je važno podsjetiti na, kada je uspostava vlasti nakon izbora na određenim nivoima u pitanju, instituciju vanrednih izbora koja je u demokratskom svijetu standard kojim se između ostalog zakonom određuje vremenski okvir za definisanje većine potrebne za formiranje izvršne vlasti.\nI pored toga što Centralna izborna komisija još uvijek nije objavila zvanične rezultate Opštih izbora održanih u Bosni i Hercegovini 07.10.2018. godine, već možemo čuti izjave stranačkih lidera vezane za moguće postizborne koalicije i uspostavu vlasti na svim nivoima.\nU tom je svjetlu i predsjednik SDP-a BiH, Nermin Nikšić govoreći o eventualnoj ulozi njegove, ali i nekih drugih političkih partija u tom procesu, između ostalog izjavio:\nRelativni izborni pobjednici imaju pravo i obavezu formirati vlast…\nNermin Nikšić, 15.10.2018.\nOva izjava Nermina Nikšića samo je jednim dijelom istinita.\nNaime, pod “relativnim političkim pobjednicima”, politička javnost obično smatra one političke partije ili koalicije koje su na izborima dobile najviše glasova ali nemaju dovoljan broj mandata koji bi njima samima, a bez barem jednog koalicionog partnera, obezbijedili zakonom propisanu većinu potrebnu za formiranje izvršne vlasti na određenom nivou.\nTačno je tako da “relativni izborni pobjednici” imaju pravo da formiraju vlast ukoliko uspiju da sa drugim zainteresovanim političkim subjektima obezbijede zakonom propisani broj potpisa zastupnika u određenom zakonodavnom tijelu, koji je dovoljan za formiranje izvršne vlasti.\nSa druge pak strane, niti jedan zakon, kako u BiH tako ni u jednoj demokratski uređenoj zemlji, u tom smislu ne propisuje formiranje vlasti kao obavezu određenu prema broju osvojenih mandata političkih subjekata.\nS tim u vezi, ista prava koja imaju “relativni izborni pobjednici”, uz identične zakonom propisane uslove važe i za političke subjekte koji su osvojili manji broj mandata od “relativnih izbornih pobjednika”.\nNa kraju, svaki politički subjekt, bez obzira na rezultat postignut na izborima ima pravo da iz bilo kojeg razloga odluči da ne bude dio vladajuće većine, tj. bude opozicija.\nU ovom kontekstu, smatramo da je važno podsjetiti na, kada je uspostava vlasti nakon izbora na određenim nivoima u pitanju, instituciju vanrednih izbora koja je u demokratskom svijetu standard koji između ostalog zakonom određuje vremenski okvir za definisanje većine potrebne za formiranje izvršne vlasti.\nMeđutim, izborna legislativa u BiH još uvijek ne predviđa mogućnost vanrednih izbora, o čemu je Istinomjer pisao u analizi pod naslovom Treba li u BiH uvesti mogućnost vanrednih izbora.\nObzirom da, kako Nermin Nikšić kaže “relativni izborni pobjednici” imaju pravo formirati vlast, ali ih sa druge strane zakon ne obavezuje na tako nešto, Istinomjer njegovu izjavu ocjenjuje poluistinitom.


Prva utakmica i odmah asistencija Filipa Stojkovića - evo kako je Pavkova ''spojio sa golom'' - Sportske.net\nPrva utakmica i odmah asistencija Filipa Stojkovića - evo kako je Pavkova ''spojio sa golom''\nNovi desni bek Crvene zvezde ekspresno je počeo da dokazuje da će biti pravo pojačanje za crveno-bele u sledećoj sezoni.\nOdbrojavanje do žreba - Ko će biti rivali Partizanu, Zvezdi, Vojvodini i Mladosti?Zvezda neće nikome da se pravda, ZARADILA je pare i za Rikardinja i za Boaćija?Grof Božović na pragu Arsenala iz Tule, počeli završni pregovoriTerzić potvrdio - Veliko interesovanje za Zvezdine igrače, Plavšić sve bliži Češkoj!Zvezda nije pobedila reprezentaciju Užica, kako je reagovao Vladan Milojević?\nZvezda se juče rezultatski nije proslavila u prvoj proveri tokom zlatiborskih priprema, igrala je samo 1:1 sa ''reprezentacijom Užica'', ali njeni fudbaleri ističu da je rezultat za sada u drugom planu i da je prioritet na nekim drugim stvarima.\nJedini gol za Zvezdu postigao je Milan Pavkov, posle odlične asistencije novajlije Filipa Stojkovića sa desne strane.\n''Najbitnije je da se ekipa dobro istrči, da odradimo taj deo oko fizičke spreme. Gol kao gol i rezultat nije toliko bitan, već da se ekipa uigra što pre, da bi sve bilo kako treba kada počne sezona. Treninzi su teški, ali dobro je raspoloženje u ekipi'', izjavio je Pavkov posle meča.\nSlično razmišlja i Stojković, iako ne krije koliko je srećan zbog svoje prve asistencije od dolaska u Zvezdu.\n''Važno je da se niko nije povredio, presrećan sam zbog te asistencije, dobro je za samopouzdanje, a rezultat i igra će vremenom doći. Većinu ovih momaka poznajem odranije dok sam bio u Čukaričkom, tu je i trener sa kijim sam sarađivao i na meni je da se priviknem što pre'', izjavio je Stojković.


Transparency International BiH: Stranačko upravljanje školama mora prestati - Portal 072info\nTransparency International (TIBiH) pozvao je Ministarstvo i poslanike u Narodnoj skupštini RS da uspostave mehanizme koji će omogućiti smanjenje uticaja politike na upravljanje školskim ustanovama, što će dovesti i do poboljšanja kvaliteta obrazovanja.\n– Zbog negativnih posljedica trenutnog načina stranačkog upravljanja obrazovnim ustanovama u RS, TIBiH smatra da je dobra prilika za suštinsku reformu donošenje novog zakona o osnovnom vaspitanju i obrazovanju RS koji će se na narednoj sjednici naći pred poslanicima. TIBIH je uputio komentare na predloženi nacrt zakona Ministarstvu prosvjete i kulture RS u kojima se posebno ističe potreba smanjenja uticaja Vlade RS na postavljanje direktora osnovnih škola – navodi se u saopćenju TIBiH.\n– TIBiH prima brojne prijave na namještene konkurse, nezakonite premještaje kao i žalbe roditelja na kvalitet obrazovanja. U dva slučaja čak je došlo i do bojkota nastave i protesta djece i roditelja nezadovoljnih čestim promjenama nastavnog kadra i sve očitijim primjerima partijskog zapošljavanja – navodi se u saopćenju.\nSklapanje koalicionih dogovora\n– To omogućava Vladi RS da imenuje vršioce dužnosti direktora što je u prethodnom periodu bila česta praksa, posebno prilikom sklapanja koalicionih dogovora vladajućih partija – navodi se u saopćenju.\nPrethodni članakŽuta kornjača tipuje na Liverpul\nSljedeći članakVlada FBiH podijelila kantonima još 200 miliona KM


Nerođena beba uhvatila doktora za prst - Sve o bebama - Ringeraja.rs\nSamuel Alexander Arms je nerođena beba stara samo 21. nedelju, koju je operisao doktor Joseph Bruner. Beba je imala problema sa kičmom i bez operacije ne bi preživela. Operacija je izvedena uspešno i Samuel je rođen kao potpuno zdrav dečak.\nZadivljujući trenutak se dogodio kada je mali Samuel, nakon što je doktor obavio operaciju, kroz rez na stomaku majke ispružio ručicu i uhvatio doktora Brunera za prst. Doktor je rekao da je to bio najemotivniji trenutak u njegovom životu.\nBebu je carskim rezom rodila majka Alicia Atkins a njen suprug Rendy je ovekovečio taj trenutak uz pomoć fotoaparata, prenosi Daily Mail.